Φινλανδία: Πότε αποφασίζει ένταξη στο ΝΑΤΟ - Ειδήσεις - νέα - Το Βήμα Online\nΦινλανδία: Πότε αποφασίζει ένταξη στο ΝΑΤΟ\nΤι δήλωσε η πρωθυπουργός της Φινλανδίας, Σάνα Μαρίν.\n«Πιστεύω ότι αυτό θα συμβεί αρκετά γρήγορα. Σε λίγες εβδομάδες, όχι σε μήνες», δήλωσε η Φινλανδή πρωθυπουργός κατά την διάρκεια της επίσκεψής της στη Σουηδή ομόλογό της Μαγκνταλένα Αντερσον, την ώρα που η Σουηδία δεν αποκλείει επίσης την ένταξή της στην Ατλαντική Συμμαχία.\nΧωρίς να αποκαλύψει τη δική της προτίμηση, η πρωθυπουργός της Φινλανδίας τόνισε κατά τη διάρκεια κοινής συνέντευξης Τύπου στην Στοκχόλμη τα πλεονεκτήματα ενός μέλους του ΝΑΤΟ έναντι ενός απλού εταίρου, όπως είναι σήμερα η Φινλανδία.\nΣήμερα ξεκινάει η συζήτηση στο κοινοβούλιο\nΣύνοδος κορυφής του ΝΑΤΟ είναι προγραμματισμένη για τις 29 και 30 Ιουνίου στη Μαδρίτη.\nΠαράλληλα, η κυβέρνηση της Φινλανδίας υπέβαλε στο κοινοβούλιο «λευκή βίβλο» για την στρατηγική κατάσταση που έχει διαμορφωθεί μετά τη ρωσική εισβολή στην Ουκρανία, η οποία θα χρησιμεύσει ως σημείο αναφοράς των συζητήσεων.\nΗ εισβολή της Ρωσίας στην Ουκρανία έχει μεταβάλει εις βάθος το περιβάλλον ασφαλείας, αναφέρεται στη λευκή βίβλο , σύμφωνα με την οποία, ένταξη της χώρας στο ΝΑΤΟ θα σημάνει αύξηση των αμυντικών της δαπανών κατά 1% έως 1,5%.\nΘα ήταν καλό αν η Φινλανδία και η Σουηδία έκαναν αντίστοιχες επιλογές ασφαλείας στο μέλλον, πρόσθεσε η Φινλανδή πρωθυπουργός προειδοποιώντας ότι η χώρα της θα πρέπει να είναι έτοιμη για αντίδραση της Ρωσίας ακόμη και κατά τη διάρκεια της διαδικασίας αξιολόγησης της επιλογής ένταξης ή μη στην Ατλαντική Συμμαχία.\nΣχετικά άρθρα Φινλανδία και Σουηδία στο «κατώφλι» του ΝΑΤΟ – Πώς θα αντιδράσει ο Πούτιν Ρωσία: Η ένταξη της Σουηδίας και της Φινλανδίας στο ΝΑΤΟ δεν θα φέρει σταθερότητα στην Ευρώπη Φινλανδία: Αποφασίζει για ένταξη στο ΝΑΤΟ


Πλατάκης Βασίλειος | Καπερνάρος Βασίλης\nO Βασίλης Πλατάκης γεννήθηκε στην Αλεξάνδρεια της Αιγύπτου και ήρθε στην Ελλάδα σε ηλικία 18 ετών. Σπούδασε στην Ιατρική Σχολή Αθηνών για τρία χρόνια, αλλά την εγκατέλειψε για να ακολουθήσει τη δραματική τέχνη.\nΤελειώνοντας τη δραματική σχολή, φοίτησε στη Νομική Σχολή του Πανεπιστημίου Αθηνών.\nΈπαιξε σαν ηθοποιός στα κεντρικότερα θέατρα της Αθήνας και με τους μεγαλύτερους ηθοποιούς όπως την Έλλη Λαμπέτη, το Μάνο Κατράκη, το Γιάννη Γκιωνάκη, τον Μίμη Φωτόπουλο,τον Δημήτρη Παπαμιχαήλ,την Αλίκη Βουγιουκλάκη κ.α.\nΥπηρέτησε όλα τα είδη της θεατρικής τέχνης από αρχαίο δράμα, κωμωδία, επιθεώρηση και δράμα. Σκηνοθέτησε πολλά θεατρικά έργα, παιδικές παραστάσεις, παραστάσεις για μεγάλους και από το 1977 ασχολείται και με τις θεατρικές παραγωγές.\nΑνέβασε γύρω στα εξήντα θεατρικά έργα με δική του παραγωγή στα κεντρικότερα θέατρα της Αθήνας και με τους μεγαλύτερους πρωταγωνιστές του θεάτρου.\nΑπό το 1992 ήταν στενός συνεργάτης της Αλίκης Βουγιουκλάκη μέχρι που έφυγε από τη ζωή. Από το 1993 διευθύνει το θέατρο Μπρόντγουεϊ.\nEπι 15 χρόνια ήταν Γενικός Γραμματέας της ΠΑΝΕΛΛΗΝΙΑΣ ΕΝΩΣΗΣ ΕΠΙΧΕΙΡΗΜΑΤΙΩΝ ΘΕΑΤΡΟΥ.\nΤα τελευταία 8 χρόνια ασχολήθηκε ενεργά με τη σκηνοθεσία. Επίσης ασχολήθηκε με τον σχεδιασμό φωτισμών σε πολλά θεατρικά έργα, ενώ έχει γράψει μια ποιητική συλλογή τις "Αδέξιες Πινελιές".\nΓνωρίζει 4 γλώσσες Αγγλικά-Γαλλικά-Ιταλικά και Αραβικά. Έχει γράψει 10 θεατρικά έργα για παιδιά και έχει μεταφράσει πολλά θεατρικά έργα.\nΈχει λάβει μέρος σε πολλές τηλεοπτικές εκπομπές και σε κινηματογραφικές ταινίες, όπως οι Γενναίοι του Βορρά, ο Αχόρταγος, κ.α., όπου ξεχωρίζει η ερμηνεία του στην Τελευταία άνοιξη του Τάκη Κανελλόπουλου.


[Τέλος-Βιβλίο]Η Τρίτη Γενιά [Διεγραμμένος Χαρακτήρας]\nSubject: [Τέλος-Βιβλίο]Η Τρίτη Γενιά [Διεγραμμένος Χαρακτήρας] Wed Mar 27, 2013 4:14 pm\nΠληροφορίες για την ιστορία:\nΗ Shura μαζί με τον προϊστάμενο της Hermes κλήθηκαν από την Cipher Pol να μπουν στην Grand Line και να συμμετέχουν στις αποστολές εναντίον μιας νέας, μυστικής οργάνωσης ονόματι "Ravens". Η οργάνωση αυτή έχει άμεσο στόχο τους CP Πράκτορες και την ίδια την Υπηρεσία, έχοντας μέχρι στιγμής αρκετές επιτυχίες που κόστισαν την ζωή σε πράκτορες και διακινδύνεψαν την μυστικότητα της Υπηρεσίας. Το μεγάλο τους, ανεξιχνίαστο πλεονέκτημα ήταν ότι γνωρίζουν τις πραγματικές ταυτότητες πολλών πρακτόρων, πλην όμως των νεότερα ενταγμένων, όπως η Shura.\nΤι συμβαίνει; Τι είναι αυτό που με τρώει;\nΚάθε μέρα πασχίζω με όλες μου τις δυνάμεις να καταλάβω την κατάσταση, να κρατήσω τον έλεγχο στα χέρια μου.\nΌμως, είναι σαν το νερό, ξεγλιστράει από τις χούφτες μου και χύνεται στο έδαφος.\nΚι ωστόσο, απορρίπτω ότι μου λένε τα μάτια μου. Εθελοτυφλώ. Προσπαθώ μάταια να το γευτώ.\nΚαι πριν καλά-καλά το καταλάβω, είναι ήδη πολύ αργά. Έχω πιαστεί στην παγίδα...\nΗ Shura ένιωθε το σώμα της τσιτωμένο σε κάθε πλευρά από την νευρικότητα. Ο προορισμός τους, η πόλη Water 7, δεν βρισκόταν ακόμα στο οπτικό της πεδίο κι όμως ανυπομονούσε. Ο Hermes ο οποίος είχε περισσότερες πληροφορίες για το μέρος, όντας περισσότερο καιρό στους κόλπους της CP, την είχε πληροφορήσει ότι χρειάζονταν τουλάχιστον δύο ώρες πριν την δουν. Δεν είχαν βγει στιγμή από την πορεία τους, όσες καταιγίδες και αν είχαν συναντήσει και αναγκαστεί να υπομείνουν. Έπρεπε να φτάσουν το συντομότερο δυνατόν. Είχαν στείλει ένα από τα ταχυδρομικά περιστέρια τους για να ειδοποιήσουν την Υπηρεσία, και σίγουρα σε κάποια φάση θα λάμβαναν ενισχύσεις. Μέχρι να γινόταν αυτό έπρεπε να διασφαλίσουν ότι τα σχέδια των "Ravens" δεν θα γίνονταν πράξη.\nΗ κοπέλα στριφογύριζε στις παλάμες της το γράμμα που είχαν κλέψει από εκείνη την πλέον, μακαρίτισσα "Raven" στον προηγούμενο προορισμό τους. Ο Hermes της το είχε μεταφράσει και εκείνη το κοίταζε λες και μπορούσε να διαβάσει πέρα από τον κώδικα του, την έκκληση και την ειδοποίηση. Κάτι θα συνέβαινε. "Κάτι" είχε εντοπιστεί. "Μία δύναμη" που δεν έπρεπε να πέσει στα χέρια των Πρακτόρων και εχθρών τους. Δεν ήξερε τι να συμπεράνει. Ήταν σίγουρη όμως ότι η καταιγίδα που τύλιγε το καράβι τους ήταν μόνο ένα ζέσταμα σε σχέση με ό,τι τους περίμενε.\nLast edited by tsitakos on Sun Mar 31, 2013 6:18 pm; edited 2 times in total\nSubject: Re: [Τέλος-Βιβλίο]Η Τρίτη Γενιά [Διεγραμμένος Χαρακτήρας] Wed Mar 27, 2013 4:38 pm\nΗ φωνή του άντρα την έφτασε μέσα από τις βροντές, κάνοντας την να πεταχτεί και να επιστρέψει στην πραγματικότητα. Το καράβι τους ήταν στα τελευταία του δίχως αμφιβολία. Τα ξύλα έτριζαν όταν κύματα κοπάναγαν τις πλευρές του, το πανί είχε λεπτύνει τόσο. Έμοιαζε με κουρέλι που ετοιμαζόταν να σκιστεί. Η αλμύρα είχε ποτίσει τα σανίδια κάνοντας τα να φουσκώνουν και να βαθουλώνονται σε διάσπαρτα σημεία. Οι δυο τους ορμούσαν σαν τρελοί από την μία πλευρά στην άλλη για να βεβαιωθούν ότι όλα βρίσκονταν ακόμα στην θέση τους, να τραβήξουν τα σχοινιά, να δέσουν το ιστίο και το πηδάλιο που γυρνούσε ανεξέλεγκτα από τον άνεμο.\nΚαι μέσα σε όλα αυτά, δεν έμενε κανείς να προσέχει το τρίτο και νεότερο μέλος της συντροφιάς τους. Η Reika, το ύψος της οποίας ελάχιστα της επέτρεπε να διακρίνει πάνω από την κουπαστή τα κύματα που τους απειλούσαν, έστρεφε αγχωμένα το κεφάλι στους δυο τους, ανίκανη να κάνει κάτι για να βοηθήσει. Όλο το καράβι έπεσε προς τα κάτω. Η μικρή πιάστηκε την τελευταία στιγμή από κάπου για να ισορροπήσει. Ίσως έπρεπε να μείνει μέσα στην καμπίνα, όπως της είχαν πει, για να είναι ασφαλής. Το χειρότερο ήρθε όμως αμέσως μετά, καθώς η κάμψη τους συνοδεύτηκε από την κάλυψη του καταστρώματος από ένα κύμα πολλών μέτρων. Ο Hermes και η Shura, συνηθισμένοι στα ταξίδια είχαν προετοιμαστεί για την σύγκρουση. Η μικρή όμως βρέθηκε έρμαιο να παρασύρεται πέρα από την επιφάνεια του καραβιού. Το κεφάλι της ελάχιστα ξεπρόβαλε για να καταφέρει η κραυγή της να ειδοποιήσει τους άλλους.\nΤα κεφάλια τους στράφηκαν παγωμένα προς την κατεύθυνση που ακούστηκε η φωνή. Και οι δύο μαζί έκαναν να την ακολουθήσουν.\n-Όχι, πέταξε η Shura στον Hermes. Εσύ κράτα το καράβι σε πορεία. Θα πάω εγώ για την Reika.\nΤην επόμενη στιγμή, βουτούσε στα κύματα, παίρνοντας μια βαθιά ανάσα.\nSubject: Re: [Τέλος-Βιβλίο]Η Τρίτη Γενιά [Διεγραμμένος Χαρακτήρας] Wed Mar 27, 2013 5:00 pm\nΎστερα από μερικά λεπτά, οι δυο τους, βρεγμένες μέχρι το μεδούλι, έμπαιναν στην καμπίνα. Ο Hermes είχε καταφέρει να ξεπεράσει τελικά τα χειρότερα, οπότε μπορούσαν να ξεκουραστούν. Κάτι που είχαν να κάνουν μέρες από την στιγμή που ξεκίνησαν το τρελό ταξίδι τους. Η Shura απέθεσε από την αγκαλιά της το κοκαλιάρικο σώμα του κοριτσιού στο κρεβάτι και την κουκούλωσε με μια χνουδωτή πετσέτα. Έπειτα ασχολήθηκε με την δική της κατάσταση, αλλάζοντας ρούχα αμίλητη. Γυρνώντας σε κάποια φάση, διέκρινε στο πρόσωπο της μικρής φόβο. Οι ώμοι της σπάζοντας από βουβούς λυγμούς που πιεζόταν για να μην την κατακλύσουν, ενώ έδειχνε έτοιμη να κλάψει.\n-Τι συνέβη; Τραυματίστηκες πουθενά;\nΗ μικρή, γύρισε το κεφάλι της στο πλάι για να μην την αντικρίζει. Η Shura συνειδητοποίησε ότι το κορίτσι ντρεπόταν για τον εαυτό της.\n-Συγνώμη. Είμαι τόσο άχρηστη. Μόνο προβλήματα σου δημιουργώ.\nΤώρα ήταν σε ακόμα χειρότερη κατάσταση. Η κοπέλα δεν λύγισε, ούτε συγκινήθηκε. Ωστόσο, κάθισε πίσω από την μικρή περνώντας τα μπράτσα της γύρω από τους λεπτούς της ώμους. Ήταν μεγάλη έκπληξη η αντίδραση της κοπέλας για την Reika, η οποία πίστευε ότι της άξιζε να την ξυλοφορτώσουν.\n-Δεν θα με ενοχλούσε ό,τι και αν έκανες Reika. Είσαι υπό την φροντίδα μου, μην το ξεχνάς. Αν πάθεις κάτι, εγώ θα φταίω μονάχα και εγώ θα είμαι αυτή που θα πονέσει περισσότερο.\nΤης χαμογέλασε ευγενικά, βλέποντας ότι η μικρή είχε χαθεί στιγμιαία, κοιτώντας το κενό.\nΉταν σχεδόν ένας χρόνος από την στιγμή που είχαν μπει στην Μεγάλη Γραμμή. Ένας χρόνος σχεδόν από τότε που είχαν βρει την μικρή Reika ανάμεσα σε μία στοίβα πτωμάτων που σκότωσε η Shura επειδή απλώς είχαν βρεθεί στο δρόμο της. Τότε, αντί να σκοτώσει και την Reika, είχε αποφασίσει να την πάρει μαζί της. Είχε τσακωθεί και βριστεί αρκετά με τον Hermes για να το επιτρέψει, αλλά πλέον είχε εξασφαλίσει το ειρηνικό μέλλον της μικρής. Ένα μέλλον στο οποίο η ίδια δεν θα χρειαζόταν να αντιμετωπίσει καμία δυσκολία. Όλες τις μάχες θα τις έδιναν οι άλλοι δύο για λογαριασμό της. Αυτή ήταν η συμφωνία της Shura και δεν μετάνιωνε καθόλου, κι ας είχε στερηθεί πολλές ελευθερίες για να την πληρώσει.\nSubject: Re: [Τέλος-Βιβλίο]Η Τρίτη Γενιά [Διεγραμμένος Χαρακτήρας] Wed Mar 27, 2013 5:26 pm\n-Μα... Τις τελευταίες μέρες έδειχνες τόσο θυμωμένη, έκανε δειλά.\nΚαι ήταν αλήθεια, ο καθένας θα μπορούσε να το δει ξεκάθαρα στο πρόσωπο της κοπέλας, αν και εκείνη μόλις το παρατηρούσε. Η Reika φοβόταν πάντα ότι μία μέρα η Shura θα αντιλαμβανόταν πόσο κουραστικό ήταν να την κουβαλάει. Έτσι πάντα συμπέραινε το χειρότερο για την ίδια, ανάλογα με την ψυχολογική αναταραχή της κοπέλας.\n-Δεν ήμουν θυμωμένη. Λίγο στενοχωρημένη μόνο. Όχι με σένα, την διαβεβαίωσε στυλώνοντας και εκείνη το βλέμμα στο κενό.\n-Με τον Hermes; ρουθούνισε υποτιμητικά δείχνοντας της συμπαράσταση.\nΗ Shura γέλασε, αλλά έγνεψε αρνητικά. Το μικρότερο της πρόβλημα ήταν ο Hermes εκείνο το διάστημα. Δεν της ήταν εύκολο να ανοιχτεί. Όμως δεν ήθελε να κρατάει απόσταση από την μικρή. Ήταν μόνο με την παρέα της που περνούσε ευχάριστα τον χρόνο αυτό.\n-Όχι. Απλά έμαθα μερικά άσχημα νέα και στεναχωρήθηκα. Για έναν παλιό μου φίλο. Μου θύμισε κάποια πράγματα που με πονούν αλλά θα συνέλθω.\n-Τι είχε γίνει;\n-Δεν ήμουν πάντα με την Cipher Pol, Reika. Παλιότερα δούλευα για τους marines. Δεν ήταν τόσο πιεσμένα όπως είναι τώρα τα πράγματα, αν και πάλι δεν μου άρεσε.\n-Και γιατί έμενες;\n-Γιατί υπήρχε κάποιος μου με έκανε να μείνω. Ο δάσκαλος μου, ο Hairem, ήταν με τους marines. Αυτός ήταν εκείνος που με μεγάλωσε. Του χρωστάω τεράστια ευγνωμοσύνη.\n-Και γιατί έφυγες από τους marines, Shura;\n-Γιατί ο δάσκαλος μου δεν υπήρχε πια. Πέθανε. Οπότε δεν είχα τίποτα να κάνω μαζί τους.\n-Εσύ όμως δεν θα φύγεις από κοντά μου, Shura, έτσι; γύρισε και την κοίταξε με ανησυχία.\nΗ κοπέλα παρατήρησε το πρόσωπο της με ένα απλό χαμόγελο. Το πρόσωπο της έμοιαζε τόσο όμορφο, κι ας έλειπε πια το ένα μάτι από την κόγχη του. Πόσο είχε υποφέρει η Reika; Μέσα από τι δυστυχία την είχε ανασύρει όταν την είχε βρει; Σχεδόν το ίδιο άθλια κατάσταση όσο ήταν η Shura, όταν ο Hairem την είχε ανασύρει 14 χρόνια πριν. Δεν ήταν περίεργο επομένως που η Shura έβλεπε τον εαυτό της στο κορίτσι. Ούτε που η Reika μπορούσε πλέον να καταλαβαίνει την κοπέλα, σχεδόν το ίδιο καλά όσο μπορούσε η κοπέλα απέναντι στην Reika.\nSubject: Re: [Τέλος-Βιβλίο]Η Τρίτη Γενιά [Διεγραμμένος Χαρακτήρας] Wed Mar 27, 2013 6:00 pm\nΠριν της απαντήσει, προτίμησε να της δείξει πόσο την χαροποιούσε η έγνοια της για την ζωή της. Έπιασε απαλά την μπροστινή τούφα των τόσο όμοιων πορφυρών μαλλιών της μικρής και την έφερε να κάτσει πάνω από το χαμένο μάτι της, κρύβοντας την ουλή από κάτω. Έπειτα της χάιδεψε το μάγουλο απαλά και την φίλησε στο μέτωπο.\n-Αν σε χάσω μικρή μου, θα είναι σαν να χάνω ένα κομμάτι του εαυτού μου.\nΤο μοναδικό μάτι του κοριτσιού καρφώθηκε σε εκείνη. Η λατρεία της για την κοπέλα, που πρώτη φορά επιδείκνυε τόση στοργή απέναντι της, ήταν εμφανέστατη. Μισάνοιξε το στόμα από την έκπληξη. Ίσως κάτι να ήθελε να πει όμως το σήμα του Hermes τις έκανε να τιναχτούν ταυτόχρονα από την θέση τους. Είχαν φτάσει. Η Shura επέστρεψε στην συνηθισμένη στάση της, ψυχράθηκε απότομα μπαίνοντας σε κατάσταση επιφυλακής. Βγήκε πρώτη από την καμπίνα, ενώ η Reika βιάστηκε να μαζέψει όσα από τα πράγματα της δεν είχε πακετάρει ακόμα. Η Shura μπορεί να μην έδειχνε συχνά στην μικρή την καλή της πλευρά. Μέχρι και η ίδια εκπλησσόταν από όσα της έβγαζε αυτό το τοσοδούλικο πλάσμα. Ήξερε όμως ότι εννοούσε όσα είχε πει. Μπορεί να υπερέβαλε σε γενικές γραμμές βέβαια. ...Ή ίσως απλά να μην αναγνώριζε και η ίδια το πόσο πολύ είχε δεθεί με την μικρή συνταξιδιώτισσα της.\nΑυτήν την φορά, θα έπαιρναν όλα τους τα εφόδια από το καράβι, μιας και αυτό ήταν το τελευταίο ταξίδι που θα διένυε το συγκεκριμένο. Βγήκαν λοιπόν στο κατάστρωμα με φουσκωτά σακίδια στις πλάτες και τα χέρια τους για να αντικρίσουν την πόλη Water 7 να λάμπει υπό το πρωινό φως. Ήταν χάρμα οφθαλμών, μιας και ένα ουράνιο τόξο είχε σχηματιστεί πάνω από την πόλη μετά τις βροχές. Από διάφορα ύψη πετάγονταν στον αέρα πίδακες νερού από συντριβάνια. Οι στέγες των σπιτιών που ήταν χτισμένα σε κλιμακωτά ύψη είχαν ένα ζεστό κεραμιδί χρώμα, ενώ μπορούσαν ήδη να ακούσουν τις φωνές των πιο φημισμένων μαραγκών και εργατών στις αποβάθρες της πόλης να τους προσκαλούν να μπουν.\nSubject: Re: [Τέλος-Βιβλίο]Η Τρίτη Γενιά [Διεγραμμένος Χαρακτήρας] Thu Mar 28, 2013 7:13 pm\nΜπήκαν σε μία προβλήτα και οι εργάτες έδεσαν αμέσως ό,τι είχε απομείνει από το καράβι τους. Ο προϊστάμενος τους πλησίασε τον Hermes με επαγγελματικό αλλά ευχάριστο ύφος που δεν του επιστράφηκε από τον ψυχρό άντρα.\n-Καλωσορίσατε στο Water 7. Βλέπω ήρθατε πάνω στην ώρα, έκανε με στραμμένα τα μάτια του στο ερείπιο το οποίο έτριξε πονεμένα καθώς το τραβούσαν πιο κοντά στην ακτή. Η Galley-La Company αναλαμβάνει επισκευές όμως, ίσως θα ήταν πιο συνετό να βρείτε άλλο μεταφορικό μέσο για τα ταξίδια σας.\n-Καλώς. Μπορείτε να πάρετε ό,τι θέλετε από αυτό για ανταλλακτικά. Θα έρθω σύντομα να συζητήσουμε για ένα νέο καράβι.\nΟ υπάλληλος έγνεψε θετικά και τους ευχήθηκε "καλή παραμονή" πριν αναχωρήσουν. Η πόλη έμοιαζε φιλικότατη σε οποιονδήποτε. Περνώντας μπροστά από μαγαζιά, έβλεπαν όλων των ειδών τους ανθρώπους, συμπεριλαμβανομένων μερικών πειρατών που κυκλοφορούσαν δίχως ανησυχία. Φυσικά, μια πόλη όπως το Water 7 που αποτελούσε κόμβο στα ταξίδια και κέντρο εμπορίου δεν γινόταν να απορρίπτει τις συναλλαγές με τους παράνομους, που ξόδευαν όσα είχαν κλέψει πιθανώς από άλλες πόλεις. Τι γινόταν όμως σε θέματα ασφάλειας; Η Shura απεύθυνε την απορία της στον συνοδοιπόρο της.\n-Η Galley-La Company αναλαμβάνει να προστατεύει τους πολίτες. Οι υπάλληλοι του Dock One είναι καλά προετοιμασμένοι για τέτοιες περιπτώσεις και ο επικεφαλής τους κάτι περισσότερο από πρόθυμος να τους προστατέψει. Ο Iceburg, που πλέον είναι δήμαρχος της πόλης. Για κανένα λόγο δεν πρέπει να του δώσεις αφορμή να ασχοληθεί μαζί σου. Παλιότερα είχαμε μεγάλους μπελάδες εξαιτίας του. Είχε γίνει μεγάλος πανικός ανάμεσα σε αυτόν και Πράκτορες της Cipher Pol που είχαν εισχωρήσει εδώ για μυστική αποστολή. Γνωρίζει την ύπαρξη μας και γι αυτό δεν πρέπει να υποψιαστεί ότι υπάρχουν Πράκτορες στην πόλη του, για το δικό μας καλό. Ευτυχώς για εμάς, έχει παραμείνει το παλιό κρησφύγετο εκείνων των Πρακτόρων και εκεί κατευθυνόμαστε και εμείς.\nSubject: Re: [Τέλος-Βιβλίο]Η Τρίτη Γενιά [Διεγραμμένος Χαρακτήρας] Thu Mar 28, 2013 10:18 pm\nΠροσπέρασαν στενά και γωνίες ακολουθώντας πεζοδρόμια και γέφυρες που περνούσαν πάνω από τα διάσπαρτα κανάλια. Φαινόταν ότι το να κινείσαι πεζός στην συγκεκριμένη πόλη σε περιόριζε αρκετά αν δεν ήξερες όλους τους δρόμους. Γι αυτό πολλοί επισκέπτες νοίκιαζαν θαλάσσιους ταύρους και μετακινούνταν μέσω των υδάτινων δρόμων. Τα ζώα ήταν πρωτόγνωρα για τις κοπέλες της παρέας, οι οποίες έμειναν να χαζεύουν με θαυμασμό τα πολύχρωμα είδη που κυκλοφορούσαν. Ο Hermes που ήταν συγκεντρωμένος στην διαδρομή τους, μιας και ήταν ο μόνος που γνώριζε που πήγαιναν και είχε έναν χάρτη της πόλης στην κατοχή του, τους οδήγησε σύντομα σε μια απόμερη γωνιά της πόλης που δεν είχε ούτε πολλές φωνές ούτε πολύ κόσμο. Από πάνω τους, μια γέφυρα έριχνε την σκιά της στις φιγούρες τους. Έστριψαν άλλη μια φορά καταλήγοντας σε αδιέξοδο. Πριν διαμαρτυρηθεί η κοπέλα, ο Hermes πίεσε ένα τούβλο στον τούβλο και μια χαραμάδα άνοιξε στον τοίχο. Πέρασαν αμίλητοι από μέσα και ο τοίχος έκλεισε πίσω τους, καταπίνοντας τους.\nΜέσα βρέθηκαν σε έναν αρκετά ευρύχωρο δωμάτιο. Η σκόνη είχε σχηματίσει στρώματα πάνω στις επιφάνειες και μύριζε κλεισούρα. Φυσικό φως δεν έμπαινε καθώς η μόνη άλλη είσοδος στον χώρο ήταν μια καμινάδα. Ήχος δεν ερχόταν από έξω, σημάδι ότι υπήρχε καλή ηχομόνωση. Όμως ένας ήχος ερχόταν στα αυτιά τους. Ο Hermes προχώρησε προς το τζάκι, το οποίο αποδείχτηκε ότι μόνο σαν τζάκι δεν χρησιμοποιόταν. Δίπλα του υπήρχε μία κούνια για πουλιά και εκεί βρισκόταν το εφεδρικό, ταχυδρομικό περιστέρι που είχαν ελευθερώσει πριν μπουν στο λιμάνι του Water 7. Αν χρειαζόταν να στείλουν κάποιο άλλο, επείγον μήνυμα, το πουλί θα το μετέφερε.\nSubject: Re: [Τέλος-Βιβλίο]Η Τρίτη Γενιά [Διεγραμμένος Χαρακτήρας] Fri Mar 29, 2013 5:21 pm\nΟ Hermes έλεγξε κάθε γωνία του χώρου με προσοχή, δίνοντας ιδιαίτερη σημασία στα κιβώτια που υπήρχαν σε μια άκρη. Έπειτα πλησίασε πάλι τις κοπέλες που καθάριζαν ελαφρώς μερικές επιφάνειες για να καθίσουν, βήχοντας παράλληλα από τη σκόνη που σηκωνόταν.\n-Είναι ασφαλές. Τουλάχιστον, όσο κανείς δεν γνωρίζει γι αυτό. Reika, εσύ θα μείνεις εδώ. Δεν έχουμε χρόνο, θα ξεκινήσουμε αμέσως.\nΗ μικρή φάνηκε έτοιμη να διαμαρτυρηθεί. Έπειτα όμως από τη ματιά που της έριξε η Shura, συγκρατήθηκε.\n-Θα πάω να μάθω ό,τι μπορώ από τα μαγαζιά. Μήπως μπορέσουμε να μειώσουμε την έκταση των ερευνών μας, ανέφερε και έφυγε αμέσως.\nΟ Hermes πήρε λίγο περισσότερο χρόνο για να εφοδιαστεί από τα ακριανά κιβώτια με όπλα και πυρομαχικά. Η Reika άλλαξε την στάση της. Σκοτείνιασε ελαφρώς, κάτι που δεν εξέπληξε διόλου τον άντρα που δεν ήθελε να της δώσει ιδιαίτερη προσοχή.\n-Οπότε συμπεραίνω ότι δεν θα συνεχίσουμε την προπόνηση μου μέχρι να τελειώσετε με αυτήν την δουλειά.\nΟ Hermes σήκωσε στο ύψος των ματιών του ένα περίστροφο. Έλεγξε την κατάσταση του πριν το πάρει μαζί του, παίρνοντας το χρόνο του να της απαντήσει.\n-Μαθαίνεις γρήγορα, το αναγνωρίζω αυτό. Ίσως όμως θα έπρεπε να χαλαρώσεις κάπως την ανυπομονησία σου. Αλλιώς κινδυνεύεις να σε πάρει είδηση η Shura. Υποτίθεται ότι η συμφωνία μου μαζί της ήταν να σε κρατήσω μακριά από όλα αυτά. Θα εκνευριστεί πολύ, και θα το κάνει μαζί μου.\n-Ήταν δική μου απόφαση, αν θυμάμαι καλά. Η δίψα της να δυναμώσει έκανε άλματα όσο περισσότερο προόδευε η εκπαίδευση της.\n-Λυπάμαι τότε που πρέπει να σε προσγειώσω, αλλά δεν υπάρχει τίποτα περισσότερο να κάνεις έτσι και αλλιώς. Ό,τι και να σου έδειχνα, θα ήταν κάτι το οποίο το σώμα σου δεν θα μπορούσε να εκτελέσει στην τωρινή του κατάσταση.\n-Δεν γίνεται αυτό! είπε, αρνούμενη να το δεχτεί. Μπορώ να δυναμώσω και άλλο. Να προπονηθώ!\n-Ανώφελο. Είσαι υπερβολικά νεαρή για κάτι τέτοιο. Μπορείς να συνεχίσεις να εξασκήσαι σε όσα σου έδειξα ήδη. Αυτό δεν μετρίασε καθόλου την έξαψη της. Βλέποντας το, ο Hermes ξεφύσηξε. Αυτό δεν σημαίνει ότι παρατάω τελεστικά την εκπαίδευση σου. Εξάλλου, αν θέλεις τόσο πολύ να είσαι δυνατή, χρησιμοποίησε αυτό για να εξισορροπήσεις την αδυναμία του σώματος.\nΑκούμπησε με τον δείκτη το μέτωπο της. Η Reika έμεινε με μισάνοιχτο το στόμα. Ο άντρας της γύρισε την πλάτη για να φύγει. Ωστόσο, εκείνη παρέμεινε στην θέση της. Δεν το πίστευε. Πρέπει να ήταν ψέματα. Γιατί, για μία στιγμή, νόμιζε ότι είδε ένα ελαφρύ χαμόγελο στο πρόσωπο του πάντοτε, ψυχρού άντρα.\nSubject: Re: [Τέλος-Βιβλίο]Η Τρίτη Γενιά [Διεγραμμένος Χαρακτήρας] Fri Mar 29, 2013 6:07 pm\nΗ Shura περπατούσε στους δρόμους με το κεφάλι της σε αναβρασμό. Δεν μπορούσε να βγάλει μόνη της νόημα, λες και κάτι την εμπόδιζε από το να συγκεντρωθεί. <> σκέφτηκε και αποφάσισε να μοιραστεί τα στοιχεία που είχε συλλέξει με τον συνάδελφο της. Έβγαλε το bady den den mushi που κουβαλούσε μαζί της και συγχρονίστηκε με αυτό του Hermes.\n-Πολλά και τίποτα. Πέρασα από διάφορα μαγαζιά, ακολουθώντας πορεία από τα προάστια μέχρι το κέντρο της πόλης για να δω τι κόσμος κυκλοφορεί σε κάθε επίπεδο. Φαίνεται ότι οι περισσότεροι επισκέπτες προτιμούν να μένουν στο κέντρο από όπου έχουν ευκολότερη πρόσβαση σε κάθε μέρος της πόλης. Στα προάστια μένουν όσοι ασχολούνται περισσότερο με το εμπόριο και τις μεταφορές.\nΓια λίγο έμεινε βουβή η γραμμή, καθώς ο άντρας επεξεργαζόταν τα στοιχεία.\n-Στο γράμμα έλεγε ότι κάτι "εντοπίστηκε". Μιας και το σημείο είναι το Water 7, ίσως είναι συνετό να συμπεράνουμε ότι το "αντικείμενο" δεν βρισκόταν εξαρχής εδώ, αλλά μεταφέρθηκε με άλλα εμπορεύματα. Και αν προσθέσουμε ότι οι υπάλληλοι του Dock One έχουν το κακό συνήθειο να προσέχουν για περίεργες δραστηριότητες, καταλήγουμε ότι η πιο πιθανή περιοχή είναι κοντά στις άλλες αποβάθρες. Θα συναντηθούμε σε 10 λεπτά μπροστά από την νο4, πρόσθεσε και έκλεισε την γραμμή.\nΟ ήλιος έδυε την ώρα εκείνη, και οι δυο τους συναντήθηκαν σε ένα ύψωμα που είχε θέα την εικόνα του ήλιου να βυθίζεται στην θάλασσα, κάνοντας την να φλέγεται. Η κοπέλα δεν άκουσε αμέσως τον Hermes που την πλησίασε. Σημάδι ότι ακόμα ο νους της ήταν θολωμένος.\n-Παρατήρησες τίποτα καθώς ερχόσουν; βιάστηκε να ρωτήσει για να μην σχολιάσει ο άλλος την κατάσταση της.\n-Όχι, αλλά έμαθα ότι περιμένουν ένα μεγάλο εμπορικό το βράδυ στην αποβάθρα. Πράγμα ασυνήθιστο όπως σχολίασαν και αυτοί που ρώτησα.\nLast edited by tsitakos on Fri Mar 29, 2013 7:08 pm; edited 1 time in total\nSubject: Re: [Τέλος-Βιβλίο]Η Τρίτη Γενιά [Διεγραμμένος Χαρακτήρας] Fri Mar 29, 2013 6:31 pm\nΟι δυο τους καλύφτηκαν και περίμεναν καρτερικά πότε θα έφτανε το πλοίο. Πρόσεχαν τριγύρω τον κόσμο που περπατούσε και ασχολιόταν με τα καράβια, αλλά χωρίς να παρατηρήσουν κάτι ύποπτο. Το κυριότερο πρόβλημα ήταν ότι δεν είχαν ιδέα πως έμοιαζαν τα μέλη της "Ravens", αν είχαν κάποιο αναγνωριστικό σημάδι πάνω τους, ή κάτι παρόμοιο.\n-Αναρωτιέμαι τι είναι αυτή η δύναμη που θέλουν να πάρουν οι "Ravens".\nΉταν μια σκέψη που γύριζε στο μυαλό της αρκετές φορές από τότε που είχαν μάθει γι αυτή.\n-Δεν έχω ιδέα, σχολίασε χαμηλόφωνα ο Hermes, στρίβοντας ένα τσιγάρο για την αναμονή. Ό,τι και αν είναι όμως, σύντομα θα ανήκει στην Cipher Pol.\nΗ κοπέλα τον περιεργάστηκε σιωπηλά. Είχε αναγνωρίσει και άλλες φορές την ακλόνητη αφοσίωση του Πράκτορα στην Υπηρεσία. Δεν την ενοχλούσε ούτε τον έκρινε για την επιλογή του, καθώς δεν τον συμπαθούσε. Όμως και πάλι την ιντρίγγαρε.\n-Τι έκανες πριν γίνεις Πράκτορας, Hermes; Ήταν από τις σπάνιες φορές που τον ρωτούσε κάτι προσωπικό.\n-Τίποτα, αποκρίθηκε ψυχρά. Δεν τον ένοιαζε επίσης τι θα σκεφτόταν η κοπέλα για εκείνον. Απολύτως τίποτα.\nΗ Shura δεν ξαναμίλησε. Κατάλαβε αρκετά για τον άντρα χωρίς να χρειάζεται επιβεβαίωση. Η Υπηρεσία και η δουλειά του γι αυτήν, είχε δώσει στον Hermes την πληρότητα που αναζητούσε. Ίσως του είχε σχηματίσει τον χαρακτήρα που είχε τώρα. Έναν χαρακτήρα με τον οποίο ένιωθε πλέον καλά. Ήταν περισσότερο από όσο αναζητούσε να βρει ο οποιοσδήποτε σε όλη την διάρκεια της ζωής του. Κάπως έτσι δεν ήταν και στην δική της περίπτωση; Ο Hairem δεν την είχε μεγαλώσει σωστά, ώστε να είναι τώρα δυνατή και να επιβιώνει; Ή μήπως όχι; Μήπως η αναστάτωση της προερχόταν ακριβώς επειδή, κάπου μέσα της, αναγνώριζε το μισοτελειωμένο έργο που είχε γίνει; Και ποιος έφταιγε γι αυτό; Ποιος έφταιγε για την απώλεια του Hairem; Η Cipher Pol φυσικά, αυτό δεν το ξέχναγε. Μπορεί η Υπηρεσία να σήμαινε τα πάντα για τον Hermes, για την ίδια όμως αποτελούσε τον τελικό της στόχο. Ένα μέσο για να πάρει εκδίκηση και να εκπληρώσει έτσι την επιθυμία του δασκάλου της. Και αν χρειαζόταν να πάρει αυτή την δύναμη για τον εαυτό της για να το πετύχει, δεν την ενδιέφερε όποιο κι αν ήταν το κόστος...\nLast edited by tsitakos on Fri Mar 29, 2013 7:10 pm; edited 1 time in total\nSubject: Re: [Τέλος-Βιβλίο]Η Τρίτη Γενιά [Διεγραμμένος Χαρακτήρας]


Προτάσεις του Επιτρόπου Γεωργίας για την Κτηνοτροφία | farmanews.gr\nO νέος Επίτροπος Γεωργίας Γιάνους Βοϊτσεχόφσκι, εξήγγειλε προγράµµατα ανασύστασης ζωικού κεφαλαίου για µικροµεσαίους κτηνοτρόφους, που έχουν κλείσει τις µονάδες τους και επιθυµούν να επαναδραστηριοποιηθούν µε όρους περιβαλλοντικά ορθούς.\nΣυγκεκριμένα, ο νέος Επίτροπος παρουσίασε την πρότασή του για τη νέα ΚΑΠ σε σχέση με την Πράσινη Συμφωνία. Ένα από τα μέτρα που παρουσίασε ήταν η ενίσχυση της επαναδραστηριοποίησης στάβλων που δεν λειτουργούν λόγω έλλειψης κεφαλαίων για την αγορά ζώων και ζωοτροφών. Γι’ αυτούς τους στάβλους είπε, ότι θα µπορούν να χρηµατοδοτηθούν ώστε να ξαναλειτουργήσουν με την προϋπόθεση να τηρείται ένα φιλοπεριβαλλοντικό προφίλ.\nΑναφορικά με τις προτεραιότητές του για τη νέα ΚΑΠ και την ευρωπαϊκή γεωργία στην πρώτη ουσιαστικά επίσηµη οµιλία του, ο κ. Βοϊτσεχόφσκι επέλεξε να σταθεί στη βιοκαλλιέργεια, τη συγκέντρωση γης, τον προϋπολογισµό και τα οικο-προγράµµατα που θα χρηµατοδοτούν περιβαλλοντικές πρακτικές στα πλαίσια των άµεσων ενισχύσεων.


.:BiblioNet : Άπαντα Ι / Παλαμάς, Κωστής, 1859-1943\nΤα τραγούδια της πατρίδος μου, Ο ύμνος της Αθηνάς, Τα μάτια της ψυχής μου\nεπιμέλεια: Κωνσταντίνος Γ. Κασίνης\nISBN 978-960-7106-22-3, [Κυκλοφορεί - Εκκρεμής εγγραφή]\nΠρόκειται για τον πρώτο τόμο της πλήρους και έγκυρης φιλολογικής έκδοσης του συνόλου του εκδεδομένου και αθησαύριστου έργου του Ποιητή. Πραγματοποιείται υπό την εποπτεία του "Ιδρύματος Κωστή Παλαμά" και χορηγία της "Στέγης Γραμμάτων Κωστής Παλαμάς".\nΤο οργανόγραμμα της έκδοσης είναι το ακόλουθο: Ποίηση, Διηγήματα, Θέατρο, Μετάφραση, Κριτική, Αλληλογραφία. Κάθε τόμος θα έχει τριμερή δομή: τα κείμενα (με αντιβολή όλων των προηγούμενων εκδόσεων, δημοσιεύσεων και αυτογράφων), φιλολογικό υπόμνημα και ευρετήρια. Υπολογίζεται ότι το έργο θα καλύψει 50 τόμους, το δε χρονοδιάγραμμα προβλέπει την ολοκλήρωση της έκδοσης σε 5-6 χρόνια. Το σπουδαίας φιλολογικής και εθνικής σημασίας αυτό έργο έχει αναλάβει ομάδα φιλολόγων, των οποίων τα ονόματα καταχωρίζονται εδώαλφαβητικά: Θαν. Αγάθος, Δημ. Αγγελάτος, Γ. Ανδρειωμένος, Λ. Βαρελάς, Παντ. Βουτουρής, Ευρ. Γαραντούδης, Κ. Γιαβής, Μαίρη Δημάκη-Ζώρα, Δέσποινα Δούκα, Γερ. Ζώρας, Νικ. Καλοσπύρος, Κων/νος Κασίνης, Άννα Κατσιγιάννη, Ερατοσθένης Καψωμένος, Κατερίνα Κωστίου, Γιάννης Ξούριας, Θεοδόσης Πυλαρινός, Πολυάνθη Τσίγκου, Μαρία Τσούτσουρα, Κώστας Χατζηαντωνίου.\nΜε την έκδοση αυτή θα δοθεί για πρώτη φορά στην έρευνα και στην νεοελληνική παιδεία ολόκληρο το έργο του Ποιητή, που για μισόν αιώνα ήταν στο κέντρο της νεοελληνικής πνευματικής ζωής, γνώρισε στον ελληνισμό τα ρεύματα και τις τάσεις του παγκόσμιου πνεύματος, ανανέωσε την παράδοση, δημιούργησε την σύγχρονη ποιητική γλώσσα και υπήρξεν ο πατέρας της νεώτερης ελληνικής ποίησης.\nΛαμπρινή Κουζέλη, Το άπαν του Παλαμά, "Το Βήμα"/ "Βιβλία", 4.3.2018\nΕυριπίδης Γαραντούδης, Η «αναγέννηση» του Κωστή Παλαμά, "Τα Νέα"/ "Βιβλιοδρόμιο", 16.2.2018


Απόλυτα παράνομη η κράτηση των δυο Ελλήνων στρατιωτικών από το τουρκικό καθεστώς. | Greek Market Research\nτου Δ. Καζάκη, 6-3–2018\nΤο καθεστώς αυτό για το στρατιωτικό προσωπικό ισχύει από την πρώτη Συνδιάσκεψη – την Συνδιάσκεψη των Βρυξελλών του 1874 – περί των κανόνων που οφείλουν να διέπουν τις σχέσεις οργανωμένων στρατών σε συνθήκες πολέμου και ειρήνης. Επομένως δεν μπορεί στρατιωτικό προσωπικό το οποίο συνελήφθη εν ώρα υπηρεσίας να παραπέμπεται στην τακτική δικαιοσύνη του κράτους που το συνέλαβε.\nΌταν λοιπόν βρεθεί στρατιωτικός εν ενεργεία σε ξένο έδαφος εν καιρώ ειρήνης σε καμιά περίπτωση δεν μπορεί να αντιμετωπιστεί ως ένας ακόμη ξένος (alien) ή τουρίστας. Και σ’ αυτό συμβαίνει όπως και να «διαβάσει» κανείς το διεθνές δημόσιο δίκαιο, αλλά και τις διεθνείς συνθήκες – όπως και την δεδομένη πρακτική ανάμεσα σε κράτη – είναι κάτι παραπάνω από απολύτως σαφές. Μόνο για λόγους σκοπιμότητας μπορεί κάτι τέτοιο να αγνοηθεί.\nΗ σύλληψη στρατιωτικού προσωπικού που εισήλθε παράνομα σε ξένο έδαφος, χωρίς να υπάρξει διαδικασία προειδοποίησης στα πλαίσια αναχαίτισης αυτής της ενέργειας, σημαίνει ότι η Τουρκία επέλεξε καθαρά και εξαρχής την εμπλοκή. Αυτό που όφειλαν να κάνουν οι δυνάμεις της ήταν να προειδοποιήσουν πρώτα την ελληνική περίπολο και να της δώσουν αυστηρή διορία να εγκαταλείψει το τουρκικό έδαφος υπό επιτήρηση. Αν πράγματι δεχθούμε ότι το περιστατικό συνέβη σε τουρκικό έδαφος.\nΟ στρατός κάθε χώρας έχει ως raison d’etre τον πόλεμο, όπως αναφέραμε ήδη και μας λένε σαφώς οι διεθνείς συνθήκες. Έχει κάθε δικαίωμα λοιπόν στην ένοπλη αντίσταση όταν και όποτε δεχθεί άμεση απειλή. Δεν υπάρχει στρατός σ’ ολόκληρο τον κόσμο που να επιτρέπει στις δυνάμεις του να εγκαταλείψουν σημαία, σύμβολα και αποστολή υπό την άμεση απειλή της σύλληψης.


Ευρωπαϊκό Κέντρο Παρακολούθησης Ναρκωτικών: Μείωση της ηρωίνης, αύξηση της κοκαΐνης, δημοφιλής η κάνναβη | Cannabis News\nΕυρωπαϊκό Κέντρο Παρακολούθησης Ναρκωτικών: Μείωση της ηρωίνης, αύξηση της κοκαΐνης, δημοφιλής η κάνναβη\nΚάμψη της χρήσης της ηρωίνης, αύξηση των χρηστών που ζητούν να ενταχθούν σε προγράμματα απεξάρτησης από την κάνναβη, την κοκαΐνη και τις μεθαμφεταμίνες. Αυτά είναι μερικά από τα βασικά συμπεράσματα των τάσεων στο χώρο των ναρκωτικών όπως αποτυπώνονται στην Ετήσια Έκθεση του EMCDDA, του Ευρωπαϊκού Κέντρου Παρακολούθησης Ναρκωτικών και Τοξικομανίας (European Monitoring Center for Drugs and Drug Addiction).\nΜιλώντας βέβαια για πολίτες που προσέρχονται σε κέντρα απεξάρτησης αιτούμενοι βοήθεια, θα πρέπει κανείς να συνυπολογίσει και την ιδιομορφία του ελληνικού νόμου και τα όσα αυτός προβλέπει σε περίπτωση σύλληψης για μια ποσότητα κάνναβης.\nΕάν αυτός που συλλαμβάνεται στην Ελλάδα έχοντας κάνναβη στην κατοχή του δεν είναι «χρήστης κάνναβης», τότε οποιαδήποτε ποσότητα κι αν βρεθεί στην κατοχή του θεωρείται ότι έχει ως σκοπό την εμπορία. Και καταδικάζεται για κακούργημα με την ποινή του να ξεκινάει από 5 χρόνια κάθειρξης.\nΈτσι, οι συλληφθέντες που θα δηλώσουν «χρήστες εξαρτημένοι από την κάνναβη» μπορούν να αξιοποιήσουν τις ευεργετικές διατάξεις του νόμου που αφορούν τους εξαρτημένους. Σε αυτή την περίπτωση θα πρέπει να προσφύγουν και σε ένα κέντρο απεξάρτησης, ανεβάζοντας έτσι σημαντικά τον καταγραφόμενο αριθμό εκείνων που αναφέρονται στην έκθεση ως «χρήστες που ξεκινούν θεραπεία σε εξειδικευμένα θεραπευτικά κέντρα» και «αναφέρουν ως κύρια ουσία χρήσης την κάνναβη». Και όπως χαρακτηριστικά αναφέρει η έκθεση «οι περισσότεροι χρήστες που ξεκινούν θεραπεία σε εξειδικευμένα θεραπευτικά κέντρα» ανήκουν σε αυτήν την κατηγορία.\nΠαρακάτω μερικές πρώτες παρατηρήσεις για τα στοιχεία της έκθεσης, ενώ θα επιστρέψουμε σύντομα σε αυτήν με περαιτέρω αναλύσεις.\nΣύμφωνα με την Ευρωπαϊκή Έκθεση, η αγορά που σχετίζεται με τα ναρκωτικά αποδεικνύεται ανθεκτική και ευέλικτη ενώ οι νέες ουσίες δημιουργούν προβλήματα που θα δοκιμάσουν τις αντοχές των δημόσιων συστημάτων υγείας και δημιουργούν ένα σύνθετο πλαίσιο πολιτικής.\nΤα συνθετικά οπιοειδή είναι αυτά που παίζουν πλέον σημαντικότερο ρόλο. Το ευρωπαϊκό σύστημα έγκαιρης προειδοποίησης κατέγραψε περίπου 50 νέα συνθετικά οποιοειδή, ενώ ουσίες που χρησιμοποιούνται ως θεραπείες υποκατάστασης και αναλγητικά φαίνεται να εντείνουν το πρόβλημα. Ένας στους 5 χρήστες που ξεκινά θεραπεία ουσιοεξάρτησης από οπιοειδή, δηλώνει προβληματική χρήση συνθετικού οπιοειδούς και όχι ηρωίνης.\nΟι θάνατοι σπανίως συνδέονται με την κατανάλωση μιας και μόνης ουσίας, δεδομένου ότι πλέον υπάρχει πολύ μεγάλη ποικιλία στην αγορά και οι χρήστες εν γνώσει ή εν αγνοία τους, κάνουν χρήση πολλών και διαφορετικών ουσιών.\nΌσον αφορά τα επείγοντα στο νοσοκομείο περιστατικά οξείας δηλητηρίασης, λόγω χρήσης ναρκωτικών παρουσιάζεται η εξής διαφοροποίηση. Στη Βόρεια και Ανατολική Ευρώπη τα επείγοντα περιστατικά συνδέονται με τη χρήση αμφεταμίνων, ενώ στη Νότια και Ανατολική με τη χρήση κοκαΐνης.\nΗ έκθεση του EMCDDA αναδεικνύει τη συνεχιζόμενη υψηλή διαθεσιμότητα των περισσότερων παράνομων ουσιών. Σύμφωνα με τα πλέον πρόσφατα στοιχεία, στην Ευρώπη (ΕΕ-28, Τουρκία και Νορβηγία) καταγράφονται περισσότερες από 1 εκατομμύριο κατασχέσεις παράνομων ναρκωτικών ουσιών ετησίως.\nΣχεδόν 96 εκατομμύρια ενήλικες στην ΕΕ (ηλικίας 15-64 ετών) έχουν κάνει χρήση κάποιας παράνομης ναρκωτικής ουσίας στη ζωή τους, ενώ εκτιμάται ότι 1,2 εκατομμύρια άτομα υποβάλλονται κάθε χρόνο σε θεραπεία για χρήση παράνομων ναρκωτικών ουσιών (ΕΕ-28). Το 2018 εντοπίστηκαν για πρώτη φορά στην ΕΕ 55 νέες ψυχοδραστικές ουσίες (NPS), ανεβάζοντας σε 730 τον συνολικό αριθμό των ουσιών που παρακολουθούσε ο Οργανισμός.\nΚοκαΐνη: Πιο ορατές οι βλάβες στην υγεία\nΗ κοκαΐνη είναι η πιο συχνά αναφερόμενη παράνομη ουσία, ενώ η αυξημένη διαθεσιμότητα της ουσίας, οδηγεί σε αύξηση των δαπανών για την υγεία. Σε ορισμένες χώρες συνδέεται με την αύξηση των θανάτων από ναρκωτικά, ενώ δεν αποκλείεται να παραγνωρίζεται ο ρόλος που διαδραματίζει σε θανατηφόρα περιστατικά, που συνδέονται με καρδιαγγειακά νοσήματα.\nΗ πιο δημοφιλής ουσία στην Ελλάδα είναι η κάνναβη, καθώς (με στοιχεία του 2015) το 11% των ενηλίκων (15-64) έχουν κάνει χρήση έστω μία φορά σε όλη τη ζωή τους, το 4,5% των νεαρών ενηλίκων (15-34) έστω μία φορά τον τελευταίο χρόνο και το 9% των μαθητών (15-16) μία φορά σε όλη τη διάρκεια ζωής. Σε θεραπεία υποβλήθηκαν 1.148 άτομα.\nΣυνολικά, εκτιμάται ότι σχεδόν το 1% των ενηλίκων (15-64 ετών) στην ΕΕ κάνει καθημερινή ή σχεδόν καθημερινή χρήση κάνναβης. Το 2017 σχεδόν 155.000 άτομα στην Ευρώπη ξεκίνησαν θεραπεία για προβληματική χρήση κάνναβης. Σήμερα, οι περισσότεροι χρήστες που ξεκινούν θεραπεία σε εξειδικευμένα θεραπευτικά κέντρα για πρώτη φορά δηλώνουν ως κύρια ουσία χρήσης την κάνναβη.\nΕξάλλου, σύμφωνα με την έκθεση, μεταξύ 2016 και 2017 καταγράφηκε σημαντική αύξηση των ποσοτήτων κατασχεθείσας κάνναβης στην Ελλάδα. Το 2017 οι ευρωπαϊκές χώρες ανέφεραν 490 κατασχέσεις κανναβινέλαιου, με τις μεγαλύτερες κατασχεθείσες ποσότητες να αναφέρονται σε Τουρκία (50 λίτρα σε 3 κατασχέσεις) και στην Ελλάδα (12 κιλά σε 37 κατασχέσεις).\nΠλέον υβριδικά φυτά πολλαπλών στελεχών παράγουν υψηλότερης δραστικότητας κάνναβη έχουν αντικαταστήσει τις παραδοσιακές ποικιλίες στην Ευρώπη και στο Μαρόκο απ’ όπου προέρχεται η ρητίνη κάνναβης που κυκλοφορεί στην Ευρώπη.Η δραστικότητα τόσο της ρητίνης όσο και της φυτικής κάνναβης έχει αυξηθεί, ενώ η κυκλοφορία της νέας συνθετικής κάνναβης, αποτέλεσμα προόδων στις τεχνικές καλλιέργειας, εκχύλισης και παραγωγής, δημιουργεί νέα δεδομένα με πιο σοβαρές παρενέργειες και περισσότερα ψυχωσικά επεισόδια, όπως είπε και ο Εθνικός Συντονιστής για τα ναρκωτικά κος Κουϊτσίδης.\nΣτη χώρα μας, ο αριθμός των ατόμων που εισέρχεται σε προγράμματα θεραπείας βαίνει οριακά μειούμενος, ενώ το 71% των ατόμων που εισέρχονται σε θεραπεία, αναφέρουν χρήση περισσότερων των μίας ουσίας. Και στη χώρα μας όπως και στην Ευρώπη, στους χρήστες οπιοειδών, τα ψυχοδραστικά φάρμακα, αποτελούν τη συχνότερη ουσία κατάχρησης μετά την ηρωίνη.\nΠάντως, παρά την αύξηση της εισόδου σε προγράμματα θεραπείας χρηστών κάνναβης και κοκαΐνης, τα οπιοειδή και κυρίως η ηρωίνη εξακολουθούν να αποτελούν την κύρια αναφερόμενη ουσία χρήσης. Ενώ αξιοσημείωτο είναι, και το γεγονός ότι μόνο ένας από τους 4 που θα έλθει σε επαφή με κάποιο κέντρο απεξάρτησης θα ενταχθεί τελικά στο πρόγραμμα.\nΑνησυχητική ωστόσο παραμένει σύμφωνα με την ελληνική έκθεση τάση αύξησης της HIV λοίμωξης στους ενέσιμους χρήστες που εντάσσονται στα προγράμματα απεξάρτησης.\nTags: EMCDDAΔΙΕΘΝΕΙΣ ΟΡΓΑΝΙΣΜΟΙ ΚΑΙ ΝΑΡΚΩΤΙΚΑ\nΟ ΟΗΕ επανεξετάζει τη θέση του για την κάνναβη\nΓια πρώτη φορά στα χρονικά ο Οργανισμός Ηνωμένων Εθνών προχωρά σε μια σε βάθος μελέτη για το εάν η κάνναβη ...


Οι σκέψεις του Αιγινιακού για τους δανεικούς από τον Αστέρα Τρίπολης.\nΟ Αιγινιακός σκοπεύει να εξετάσει και περιπτώσεις παικτών από ομάδες της Super League, όπως έχει ήδη καταγράψει το liganews.gr. Σύμφωνα με τις πληροφορίες, πέρα από την περίπτωση του Μπαστιάνου, με τον οποίο συνεργάστηκε ο Απόστολος Χαραλαμπίδης στη Βέροια και πλέον επέστρεψε στον Αστέρα Τρίπολης, για τον οποίο έχει ήδη γίνει αναφορά, υπάρχουν ακόμη τέσσερις περιπτώσεις, οι οποίες βρίσκονται στα υπόψη, πάντα ως σκέψη με τη μορφή δανεισμού από τους Αρκάδες.\nΠανελλήνιο Πρωτάθλημα Κορασίδων (Κ 18)-Χρυσή στα 400 μ. εμπόδια η Άννα Χατζημπουργάννη του Αρχέλαου!\n8 προσφυγές στον Απόλλωνα Λάρισας-Στον αέρα και ο Νίκος Θεοδοσιάδης!\nΚρίσιμη εβδομάδα είναι αυτή που διανύουμε για τον Απόλλωνα Λάρισας, καθώς αναμένεται να ξεκαθαρίσει το θολό τοπίο και να φανεί ποια θα είναι τα νέα δεδομένα για το λαρισινό σωματείο.\nΜια εβδομάδα πριν αποχαιρετήσουμε τον Ιούνιο, στους «κυανόλευκους» η κατάσταση είναι ρευστή και κανείς δεν γνωρίζει το τι μέλει γενέσθαι.\nΗ Μέριμνα Παιδιού Κατερίνης στο φαράγγι της Αγίας Κόρης\nΜια πρωτόγνωρη εμπειρία έζησε η ομάδα φιλοξενουμένων ΑμεΑ της Μέριμνας Παιδιού Κατερίνης μαζί με τους συνοδούς της , με την επίσκεψή τους στους πρόποδες του Ολύμπου και συγκεκριμένα στο ρέμα της Αγίας Κόρης.\nΕΠΣ ΠΙΕΡΙΑΣ-Να τακτοποιήσουν τις οικονομικές τους εκκρεμότητες τα σωματεία\n(ΕΡΤ2 Fisht Stadium, Σότσι)\n(ΕΡΤ1 Saint Petersburg Stadium, Αγία Πετρούπολη)\n(ΕΡΤ2 Rostov Arena, Ροστόβ)\nΗ «Νεφέλη» πάνω από την Ελλάδα – Ποιες περιοχές θα σαρώσει\nΠου και πότε θα σημειωθούν ισχυρές καταιγίδες και χαλαζοπτώσεις - Από πότε θα παρουσιάσει βελτίωση ο καιρός.\nΣημαντική επιδείνωση θα παρουσιάσει ο καιρός τις επόμενες ημέρες. Η «ΝΕΦΕΛΗ» θα επηρεάσει το μεγαλύτερο μέρος της χώρας από τη Δευτέρα 25/06 έως και την Πέμπτη 28/06. Σύμφωνα με τα προγνωστικά στοιχεία της Κυριακής 24 Ιουνίου, τα κύρια χαρακτηριστικά της κακοκαιρίας θα είναι οι ισχυρές βροχές και καταιγίδες, που κατά τόπους θα έχουν πολύ έντονο χαρακτήρα και θα συνοδευτούν από χαλαζοπτώσεις και ενισχυμένους ανέμους.\nΣυγκεκριμένα, 20 γλυκούληδες και ανάμεσά τους παιδιά ηλικίας από 7 έως 16 ετών έτρεξαν τα πέντε χιλιόμετρα του αγώνα «Μελίνδρα» μέχρι την «Κόψη των Αετών».\nΤρείς ποδοσφαιριστές ακόμη τα βρήκαν με την διοίκηση του Σάκη Ταγκαλίδη και θα παραμείνουν στην ομάδα του Κορινού και τη νέα ποδοσφαιρική περίοδο. Οι Γιώργος Δημητρίου, Αντώνης Γεωργης και Γιώργος Πολετίδης, θα φορέσουν και φέτος τη φανέλα του Θερμαϊκού, όπως ανακοινώθηκε απο την ομάδα της Πιερίας.\nΔυο πρώην τερματοφύλακες του Πιερικού για την εστία του Εδεσσαϊκού!\nΑυτοί είναι οριστικά οι δύο που παίζουν για τον... άσο\nΣτις 23 Ιουλίου αρχίζει η προετοιμασία και το «χτίσιμο» του Εδεσσαϊκού για τη νέα αγωνιστική χρονιά. Η διοίκηση έχει κρατήσει το 90% του περσινού ρόστερ, ενώ έχει συμφωνήσει με Γκαρακλίδη και Παπαδημητρίου.\nΤο διήμερο 07 – 08 Ιουλίου στην Τ.Κ. Παραλίας και στην Ολυμπιακή Ακτή αντίστοιχα, το 5o Διεθνές Φεστιβάλ Παράδοσης Κεντρικής Πιερίας\nΔήμος Κατερίνης – Οργανισμός Πολιτισμού (ΟΠΠΑΠ):\nΔήμος Κατερίνης: Με 33 μετάλλια στις αποσκευές της επέστρεψε η αποστολή της πόλης μας από την Παγκόσμια Μαθητιάδα της Αυστρίας! (φωτο)\nΜε ανακοίνωση της η Ελπίδα Ανδρομάχης, γνωστοποίησε το νέο της διοικητικό σχήμα το οποίο ανέλαβε τις τύχες του συλλόγου, καθώς και τον νέο της προπονητή.\nΣΥΓΚΡΟΤΗΣΗ ΣΕ ΣΩΜΑ ΤΟΥ ΝΕΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ‘’ΕΛΠΙΣ ΑΝΔΡΟΜΑΧΗΣ’’\nΤην Δευτέρα 25/6/2018 το νέο ΔΣ που εκλέχτηκε στις 17/6/2018 συγκροτήθηκε σε Σώμα ως εξής:


Ακόμη κι αυτή την εποχή, κάποτε θα τη νοσταλγούμε...\nSwell 23 Ιουνίου 2011 - 1:52 μ.μ.\nΑνώνυμος 23 Ιουνίου 2011 - 2:48 μ.μ.\nanemosnaftilos 23 Ιουνίου 2011 - 2:59 μ.μ.\nΦυσικά και θα επιζήσουμε! Πιστεύεις ακόμη τις παπαριές που μας λένε;\nΑνώνυμος 23 Ιουνίου 2011 - 3:22 μ.μ.\nΝαι, θα επιζήσουμε. Αλλά πώς θα είμαστε; Πιστεύεις ότι ό,τι δε μας σκοτώνει (σωματικά) μας κάνει πιο δυνατούς; Μύθος... και παρηγοριά ενίοτε..\nanemosnaftilos 23 Ιουνίου 2011 - 3:39 μ.μ.\nΔες το λοξά: φαντάζεσαι να μέναμε στα προ του 2010;\nΑνώνυμος 23 Ιουνίου 2011 - 4:21 μ.μ.\nΔεν θα το δω λοξά, δεν φαντάζομαι τίποτα, δε λύνω αινίγματα και γρίφους, δεν ανακατεύω τα ξερά με τα χλωρά. Και, βέβαια, ΔΕΝ βάζω γρίφους προς λύση.Εύχομαι μόνο, όταν, (αν) περάσει αυτή η κρίση να είμαστε ακέραιοι απο όλες τις απόψεις και σε όλα τα επίπεδα. Κάποτε είχες γράψει σε αυτό εδώ το blog ότι "...δεν μπορεί αυτή η ανωμαλία να έχει καλή κατάληξη". Μάντης... but who knows..\nΚαλησπέρα, καλό καλοκαίρι\nΑνώνυμος 23 Ιουνίου 2011 - 6:02 μ.μ.\n..το έκανα για να σταματήσετε. το ξερω για το Χάρη. δεν θέλω να μου λέτε.


ΟΛΥΜΠΙΑΚΟΣ ΧΑΛΚΙΔΑΣ-ΑΡΤΑΚΗ 0-2: Τον βύθισε ακόμα περισσότερο - Ευβοϊκή Γνώμη online- Ειδήσεις και νέα από όλη την Εύβοια\nΠΕΜΠΤΗ 21 ΝΟΕΜΒΡΙΟΥ 2019 - 06:01\nΟΛΥΜΠΙΑΚΟΣ ΧΑΛΚΙΔΑΣ-ΑΡΤΑΚΗ 0-2: Τον βύθισε ακόμα περισσότερο\n24 Μαρτίου 2018, 21:45\nΟ Θρύλος αποχαιρετά τη μεγάλη κατηγορία.\nΗ Αρτάκη, η οποία από τη στιγμή που ανέλαβε το τιμόνι της ο Βαγγέλης Ζέρβας έχει διαγράψει από τον σκληρό δίσκο τη λέξη ήττα, συνέχισε την ξέφρενη πορεία της και στο Πάρκο του Λαού επικρατώντας με 2-0 του Ολυμπιακού Χαλκίδας.\nΗ Αρτάκη βύθισε ακόμα περισσότερο το Θρύλο που με -14 από τη ζώνη δεν ελπίζει πλέον σε τίποτα.\nΑυτή ήταν η 6η συνεχόμενη ήττα του Ολυμπιακού που έχει 13 αγωνιστικές να γευτεί τη χαρά της νίκης (σ.σ. τελευταίο τρίποντο και ...μοναδικό -!!!- στο πρωτάθλημα με την ΑΕΚ Χ. στις 9-12-2017).\nΣτο 13' ένας παίκτης που έχει παίξει παλιότερα στους ερυθρόλευκους, ο Αντώνης Μπισμπικόπουλος (φωτό) άνοιξε το σκορ (0-1) συνδυάζοντας την επιστροφή του στην 11άδα (μετά από τρεις αγωνιστικές) με το πρώτο του γκολ στο πρωτάθλημα.\nΛίγο πριν την ανάπαυλα αποβλήθηκε -για συνεχόμενες διαμαρτυρίες- από τον πάγκο του ΟΣΦΧ ο Μπάμπης Σαχίνης και αυτή δεν είναι η πρώτη φορά που αναγκάζεται να παρακολουθήσει την εξέλιξη ενός ματς έξω από τα σύρματα.\nΜε την έναρξη σχεδόν του β' ημιχρόνου και συγκεκριμένα στο 48' ο Βασίλης Κολιόπουλος ανέβασε τον δείκτη του σκορ στο 0-2 και η Αρτάκη αγκάλιασε τη νίκη.\nΣτο 70' ο Ολυμπιακός Χαλκίδας είχε την μεγάλη ευκαιρία να ξαναμπεί στο ματς, αλλά ο Τσάμαρης απέκρουσε εκτέλεση πέναλτι του Χάρη Φρυγανά.\nΕτσι έμεινε το 0-2 μέχρι το τέλος και ο Ολυμπιακός Χαλκίδας αποχαιρετά τη μεγάλη κατηγορία για δεύτερη φορά μέσα σε τρία χρόνια.\nΔιαιτησία: Πόγκας, Κωνστάντιος - Παππάς.\nΟΛΥΜΠΙΑΚΟΣ Σ.Φ.Χ. (Οικονόμου-Σαχίνης): Τζουβάρας, Ραβανός, Στρατής, Γ. Φρυγανάς (71' Τζαφέρος), Σταύρου (73' Βαρτζής), Κικίδης, Αθανασόπουλος, Χάρης Φρυγανάς, Μάλλιαρης (61' Χρ. Φρυγανάς), Πάλλης, Τσιούνης (61' Φούρλης).\nΑΟ Ν. ΑΡΤΑΚΗΣ (Βαγγ. Ζέρβας): Τσάμαρης, Ταψής, Μαστροκώστας, Μπισμπικόπουλος, Τσούτης, Χιούσκα (46' Μπαλαμπάνης), Λούκας, Κονόμι (61' Αγγελάκης), Λειβαδίτης (52' Λούρος), Κολιόπουλος (77' Λάμπρου), Γκέκας.


"Ασπίδα" για το στρες και τα νεύρα το χαμομήλι\nΑύγουστος 18, 2019, 22:27:44 μμ\nΘέμα: "Ασπίδα" για το στρες και τα νεύρα το χαμομήλι (Αναγνώστηκε 3623 φορές)\n« στις: Αύγουστος 06, 2008, 20:18:34 μμ »\nΘεωρείται «γιατρός των φυτών», αφού δυναμώνει τα ασθενικά φυτά όταν φυτευτεί γύρω τους, αλλά και το καλύτερο φαρμακευτικό αφέψημα της φύσης, αφού κάνει καλό σε πολυάριθμα προβλήματα υγείας του ανθρώπινου οργανισμού. Το χαμομήλι, χάρη στις ευεργετικές ουσίες απιγενίνη και γ-αμινοβουτυρικό οξύ, ηρεμεί το νευρικό σύστημα και καταπολεμά το στρες. Επιπλέον το αιθέριο έλαιο χαμομηλιού περιέχει συστατικά που τρέφουν την επιδερμίδα, ενώ το μασάζ με χαμομηλόλαδο χαλαρώνει τους κουρασμένους μυς και θεωρείται πρώτης τάξης αντιβακτηριακό, χάρη στην ουσία χαμαζουλένη που περιέχει.\nΟι στοματικές πλύσεις με αφέψημα χαμομηλιού μπορούν να βοηθήσουν στην αντιμετώπιση του πονόδοντου, τη στιγμή που η κατανάλωση του αφεψήματος περιορίζει την παραγωγή των οξέων του στομάχου και θεραπεύει γρηγορότερα τις κρίσεις έλκους. Οι πληγές που αργούν να επουλωθούν και τα εκζέματα μπορεί να καλυτερεύσουν αισθητά με επιθέματα χαμομηλιού, τα οποία όχι μόνο θα απαλύνουν τον πόνο και θα προστατεύσουν τα σημεία αυτά από φλεγμονές, αλλά θα φροντίσουν ώστε να μη μείνουν σημάδια στο δέρμα.\nΟι γυναίκες μπορούν ακόμα να επωφεληθούν από τις ευεργετικές ιδιότητες του εν λόγω φυτού κάνοντας ατμόλουτρο προσώπου με χαμομήλι για να τονωθεί η μικροκυκλοφορία της περιοχής, να αιματωθούν καλύτερα οι ιστοί του δέρματος και να εξαφανιστούν σπυράκια και στίγματα.\n« στις: Ιανουάριος 20, 2009, 16:11:44 μμ »\nΑπ: "Ασπίδα" για το στρες και τα νεύρα το χαμομήλι\nΕπίσης ανοίγει το χρώμα των μαλλιών... χιχιιχ\n« στις: Ιανουάριος 26, 2009, 20:03:22 μμ »\nωραιο αρθρο θεοχαρη\n« στις: Ιανουάριος 27, 2009, 01:02:27 πμ »\nπολυ χρησιμο το χαμομηλι,και χαλαρωτικο!\n« στις: Ιανουάριος 27, 2009, 18:19:28 μμ »\nΠΟλύ καλό άρθρο! Να προσθέσω ότι βοηθάει και στην δυσπεψία\n« στις: Ιανουάριος 27, 2009, 19:45:28 μμ »\nΝα προσθέσω ότι είναι άριστο αντισηπτικό, απολυμαντικό όταν χρησιμοποιείται για τπν καθαρισμό της "ευαίσθητης περιοχής."\nΤο συνιστούν οι περισσότεροι γυναικολόγοι.


8 ζαχαροπλαστεία και patisserie στη Θεσσαλονίκη - TFC Magazine\nCity Vibes ⁄ Dessert ⁄ Downtown|Κέντρο ⁄ East|Ανατολικά ⁄ Food\n8 ζαχαροπλαστεία και patisserie στη Θεσσαλονίκη\nMarch 15, 2021 March 17, 2021 by Σουζανα Μαρια Σερβετα\nΔεν ξέρω για εσάς, εγώ πάντως αν ένα μεσημέρι αποφασίσω πως θα χαζέψω βιτρίνες, συνήθως εννοώ βιτρίνες από ζαχαροπλαστεία. Χαζεύω και λιγουρεύομαι μπισκοτάκια, τριώροφα κέικ και πολύχρωμες τρούφες . Το TFC Magazine κατέγραψε, λοιπόν, τα αγαπημένα του ζαχαροπλαστεία στο κέντρο -και όχι μόνο- και ιδού η λίστα με τα μέρη από όπου θα απολαύσεις το επόμενο προφιτερόλ, cheesecake παγωτό ή έστω cupcake που αγαπάς.\nA post shared by sweetgarden (@sweetgarden_patisserie)\nΕίναι new entry στη πόλη και πρέπει οπωσδήποτε να περάσεις για ένα προφιτερόλ . Φυσικά, για να στο προτείνουμε με τόσο ενθουσιασμό δεν είναι ένα απλό προφιτερόλ. Μπορείς να επιλέξεις ανάμεσα σε 6 διαφορετικές σοκολάτες ή και να συνδυάσεις τις αγαπημένες σου. Επιλογή έχεις και στη γέμιση του choux, αλλά και στο topping. Δεν τελειώνει εκεί, όμως η απόλαυση. Μιλφέιγ, μακαρόνς και γλυκά με βάση τα φρούτα σε περιμένουν εντός της βιτρίνας.\nA post shared by Grandma’s Recipe (@grandmas_2020)\nΣου λείπει η γιαγιά σου και οι κολασμένοι λουκουμάδες που σου φτιάχνει; Υπάρχει το μέρος που φτιάχνει τους πιο σύγχρονους συνδυασμούς και -ώ ναι- βρίσκεται στην Θεσσαλονίκη!\nA post shared by Farina Casa Bakery (@farina_casa_bakery)\nΕδώ βρήκαμε τις πιο εντυπωσιακές, νόστιμες και χρωματιστές 3D τούρτες. Είσαι ένα τηλέφωνο μακριά από την παραγγελία σου. Εμείς πάντως ανυπομονούμε για τα επόμενα γενέθλια.\nA post shared by Εμμανουήλ Μπεζές (@mpezes)\nΟ μάστερ του μπεζέ, όπως μάλλον δηλώνει και το επώνυμό του. Φυσικά και η μαρέγκα είναι η σπεσιαλιτέ τους, αλλά θα τη βρεις σε κάθε μορφή, κάθε συνδυασμό και χρώμα. Αν καταφέρεις και πάρεις τα μάτια σου από τα γλυκά μαρέγκας θα δεις να απλώνονται ακόμη γαλακτομπούρεκο, προφιτερόλ, χειροποίητα παγωτά, τούρτες, πάστες και κυριολεκτικά ό,τι άλλο φαντάζεσαι. Α! Αν πας και για καφεδάκι, μη ξεχάσεις να πάρεις το ποτηράκι σου, θα εξοικονομήσεις χρήματα για περισσότερα γλυκάκια.\nA post shared by TFC (@tfcmagazine)\nΑπό το όνομα αντιλαμβάνεσαι πως αν είσαι λάτρης του cheesecake, σου βρήκαμε το παράδεισό σου. Εκτός από το παραδοσιακό θα βρεις και cheesecake με σοκολάτα ή αλατισμένη καραμέλα. Έχεις ακόμα και την επιλογή να φτιάξεις το δικό σου cheesecake. Ακόμα το συζητάμε;\nA post shared by Yummy Bakery & Cafe (@yummy_bakery_cafe)\nΈνας μικρός και γλυκύτατος φούρνος που προσφέρει πρωινές λιχουδιές. Η δικιά μας πρόταση είναι τα μικρά σοκολατένια σουφλέ. Mπορείς, όμως, να βρεις από μπισκότα και κουλουράκια μέχρι και ιδιαίτερα σιροπιαστά γλυκά.\nA post shared by Sugarela | the Sugar Factory (@sugarela)\nΈνα ζαχαροπλαστείο γεμάτο χρώματα και δημιουργικότητα. Ευφάνταστες τούρτες και μπισκότα με ζαχαρόπαστα, τάρτες, σοκολάτες και γλυκά που εναλλάσσονται κάθε μέρα και εβδομάδα.\nA post shared by @jk_icecream\nΈνα από τα πιο ποιοτικά ζαχαροπλαστεία, θα το βρεις στην Ανατολική Θεσσαλονίκη. Θα βρεις πάστες, σιροπιαστά, μπισκότα, γλυκά, τσουρέκια, αλλά και αλμυρά πιτάκια. Όλα τα προϊόντα τους παρασκευάζονται στο εργαστήριό τους εντός του μαγαζιού. Εμείς αυτό που σίγουρα ξεχωρίσαμε μεταξύ άλλων είναι το παγωτό και συγκεκριμένα η gianduja.\n11 3,197 Views Comment March 15, 2021 March 17, 2021 by Σουζανα Μαρια Σερβετα\nOscars 2021: Εκπλήξεις, απουσίες και diversity στις υποψηφιότητες των 93ων βραβείων της Ακαδημίας\n5+1 από τα πιο εντυπωσιακά ηφαίστεια στον κόσμο\n5 στέκια με ροκ διάθεση στη Θεσσαλονίκη


ΗΜΕΡΟΜΗΝΙΑ: Σάββατο 11 Φεβρουαρίου 2017\nΓράμματα γεμάτα αγωνία..\nΤορόντο Γενάρης 2017, Με υγεία\nΑγαπητή μας Ευθυμούλα,\n(παραφράζοντας τον Καβάφη)\nΣαν βγεις στον πηγαιμό (καθ΄οδόν που λέγαμε παλαιόθεν) για Σαλονίκη, Αθήνα, Κρήτη κι όπου σε πάει η καρδιά σου, τράβα μαζί σου (για συντροφιά) και τον “ΕΛΛΗΝΙΚΟ ΜΑΣ ΔΡΟΜΟ”. Κάτι καλό θα διαβάσεις π.χ. στη σελίδα 6. Πως να σταματήσουμε την κακοποίηση της υπέροχης γλώσσας μας, ξεριζώνοντας τα ξένα μπόλια. Βλακώδεις, περιττές αγγλικούρες σε ταμπέλες, κουβέντες, διαφημίσεις, γελοίες τηλεοπτικές σειρές κ.λ.π. Ποιάς πολιτισμένης χώρας οι πολίτες της μαγαρίζουν τη γλώσσα τους με ξένες λέξεις; Ούτε μια - Γιατί λοιπόν εμείς πιθηκίζουμε; υποδουλωνόμαστε χανόμαστε;\nΠότε θα μάθουμε να μιλάμε σωστά ελληνικά; να μην καταντήσουμε “ρομποτοειδής” με τα ηλεκτρονικά μαραφέτια κ.λ.π. ώστε να ξαναρχίσουμε να σκεφτόμαστε λογικά και σωστά, περήφανα ελληνικά. Ισως είναι η μόνη μας ελπίδα για την επιβίωση του Ελληνισμού.\nΟ μόνος δρόμος να διαβούν τα παιδιά των παιδιών μας περήφανα, χαρούμενα και πάνω απ΄ όλα Λεύτερα.\nΑγαπητή μας συναγωνίστρια Εφη κάνε ότι μπορείς με τη δυνατή πένα και την καλή κουβέντα. Να είσαι πάντοτε καλά, εσύ και όλοι που σε νιώθουν κι αγαπούν.\nΦιλικότατα (Για τον Ελληνικό Δρόμο)\nΝίκος Μάϊος Καλογερόπουλος\nNάουσα 1 Φεβρουαρίου 2017\nΑγαπητέ Νίκο Μάϊε Καλογερόπουλε κάθε φορά που επιστρέφω στην Ιθάκη μου ( τη Νάουσα) και βλέπω στην σκάλα το μεγάλο κίτρινο φάκελο από τον Καναδά, χαίρομαι γιατί μέσα θα βρώ τον “Ελληνικό Δρόμο” της ομογένειας. Τη μικρή Ελληνική εφημερίδα με τη δυνατή φωνή. Φυσικά και κάποια δικά σου λόγια γεμάτα αγάπη για τον τόπο σου.\nΤο χειμερινό τεύχος είναι σχεδόν ολόκληρο αφιερωμένο στην Ελληνική Γλώσσα.\nΝίκο στην 6η σελ. που με παραπέμπεις διάβασα για την ίδρυση πριν 25 χρόνια μιας εταιρείας προστασίας της Ελληνικής γλώσσας από Ελληνες που κατάλαβαν πόσο κινδυνεύει η γλώσσα μας από την εισβολή ξένων γλωσσικών όρων. Ο πρόεδρος της είπε: η Ελλάδα είναι η τελευταία χώρα της Ευρώπης που προστατεύει τη γλώσσα της. Μιας γλώσσας που είναι η μητέρα όλων των Ευρωπαϊκών κρατών και όχι μόνο και δεν είναι μόνη αυτή η προσφορά της στη δημιουργία των γλωσσών αυτών. Συνεχίζει και σήμερα να είναι πηγή έμπνευσης για δημιουργία νέων λέξεων, γιατί η ελληνική γλώσσα είναι αέναος πηγή δημιουργίας νέων επιστημονικών ορών.\nΑγαπητέ φίλε Νίκο στη 2η σελ. αναφέρεται η εφημερίδα, στο λογοτεχνικό μαραθώνιο και σε συναυλίες, συζητήσεις και θεατρικές παραστάσεις που περιελάμβανε το πρόγραμμα της πρώτης παγκόσμιας ημέρας Ελληνικής Γλώσσας και Ελληνικού πολιτισμού που εορτάσθηκε στη Νάπολη της Ιταλίας τον περασμένο Απρίλιο. Τη συζήτηση διοργάνωσε η Φιλελληνική εταιρεία Ιταλίας και το φεστιβάλ φιλοσοφίας της μεγάλης Ελλάδας. Αναγνώσθηκε ψήφισμα για την αναγνώριση της κλασικής παιδείας ως άυλης κληρονομιάς της Ανθρωπότητας.\nΟ “Ελληνικός δρόμος” με 3.000 φύλλα κυκλοφορίας, με τη συμπαράσταση Ελλήνων και φιλελλήνων του Καναδά καθώς επίσης και με τη δική σου προσωπική εθελοντική εργασία κάνει τα πάντα για τη στήριξη της Ελληνικής γλώσσας.\nΑυτά συμβαίνουν έξω. Μέσα τι γίνεται;\nΤο Ελληνικό υπουργείο μαζί με το Παιδαγωγικό Ινστιτούτο όχι μόνο δεν ενδιαφέρονται για τη διατήρηση, με τη κατάλληλη διδασκαλία της Ελληνικής γλώσσας, αλλά κάνουν τα πάντα για τη διάβρωσή τους.\nΤα τετρακόσια χρόνια σκλαβιάς που μας παίδεψαν έφυγαν και άφησαν πίσω τους πολλές Τούρκικες λέξεις. Οι πρόγονοί μας όμως πάλεψαν δημιουργώντας το κρυφό σχολειό για να σώσουν την ταυτότητά μας. Στην τωρινή μας υποδούλωση εμείς με τι όπλα θα αντισταθούμε;\nΕυτυχώς Νίκο στην αγαπημένη μας Νάουσα η μόνη μας ελπίδα είναι αυτά τα νέα μικρά και μεγάλα παιδιά που περιμένουν με αγωνία την Αποκριά για να “αντυθούν γενίτσαροι και μπούλες” να βγάλουν τις πάλλες απ΄ τα θηκάρια, συμμετέχοντας στην παράδοση και συμβολίζοντας τη σύγχρονη … σκλαβιά μας.. ελπίζουμε.\n30.11.2017 - ΛΟΓΙΚΗ ΚΑΙ ΣΥΝΑΙΣΘΗΜΑ ΣΤΗΝ ΚΡΙΣΗ\n30.11.2017 - 'ΥΓΕΙΑ ΜΕ ΑΞΙΟΠΡΕΠΕΙΑ'\n10.11.2017 - EΥΗΚΟΑ ΩΤΑ\n6.11.2017 - ΑΒΑΝΤΙ ΜΑΕΣΤΡΟ\n60 επισκέπτες online


Στίγματα, οι πληγές του Ιησού - cityculture.gr\nΣτίγματα, οι πληγές του Ιησού\nΤα στίγματα είναι τα σημάδια από τα πάθη του Χριστού κατά την διάρκεια της πορείας του προς το Γολγοθά αλλά και τη σταύρωσή του κατά τις ημέρες του Πάσχα.\nΕίναι από τα πιο σπάνια και ανεξήγητα φαινόμενα που διαρκούν εδώ και αιώνες, ενω υποτίθεται ότι εμφανίζονται σε λίγους ανθρώπους μετά από θερμή προσευχή. Οι πληγές του Χριστού από τη Σταύρωση, τα σημάδια του μαρτυρίου, υπενθυμίζουν τα πάθη του Χριστού και τον πόνο που ο ίδιος βίωσε πάνω στο σταυρό.\nΚανείς δεν γνωρίζει τι προκαλεί τα στίγματα. Η συζήτηση για το αν πρόκειται για θαύμα εξ ουρανού ή πνευματική κατάσταση συνεχίζεται. Στις περισσότερες περιπτώσεις στιγμάτων, ο πάσχων παρουσιάζει πληγές στα χέρια και στα πόδια, αντίστοιχες με εκείνες που προκάλεσαν τα καρφιά στα χέρια και στα πόδια του Εσταυρωμένου Χριστού και μια ανοιχτή πληγή στα πλευρά, αντίστοιχη με αυτήν που προκλήθηκε στον Σωτήρα. Μερικοί παρουσιάζουν επίσης αιμορραγία στο μέτωπο, σαν να τους έχει τοποθετηθεί ένα αόρατο στεφάνι από αγκάθια, ενώ σε άλλους εμφανίζονται σημάδια από σχοινιά στους καρπούς και από ραβδισμούς στην πλάτη.\nΚάποιοι λίγοι παρουσιάζουν επίσης και το λεγόμενο στιγματικό δαχτυλίδι, μια κυκλική διόγκωση ή εγκοπή στο μεσαίο δάχτυλο του αριστερού χεριού, που συμβολίζει, όπως λέγεται, τον γάμο με τον Χριστό. Έχουν υπάρξει και περιπτώσεις με επώδυνες διογκώσεις στους ώμους, ανάλογες με αυτές που θα υπέφερε ο Χριστός όταν υποχρεώθηκε να μεταφέρει τον Σταυρό στο Γολγοθά. Περιστασιακά, στις πληγές αναπτύσσονται εξογκώματα που μοιάζουν με καρφιά.\nΚάποιοι ισχυρίζονται ότι βιώνουν έναν δυσβάστακτο πόνο στα χέρια και τα πόδια, δηλαδή στα σημεία εκείνα όπου ο Χριστός είχε τα καρφιά κατά τη Σταύρωσή Του.\nΆλλοι πάλι, εκτός από τον πόνο φέρουν και ουλές στο σώμα τους, οι οποίες σε κάποιες περιπτώσεις αιμορραγούν, στα ίδια σημεία όπου ο Ιησούς είχε τα σημάδια από τα καρφιά.\nΚατά καιρούς δίνονται διάφορες ερμηνείες για το φαινόμενο των στιγμάτων. Άλλοι μιλούν για θαύμα που προκύπτει από μία υπερβάλλουσα θρησκευτικότητα, άλλοι για καλοστημένη απάτη και άλλοι για ψυχαναγκαστικά φαινόμενα του μυαλού.\nΣτο μυστήριο υπάρχει και μια άλλη αξιοπερίεργη πλευρά. Όσοι πάσχουν από στιγματισμό, παρουσιάζουν πληγές στις παλάμες των χεριών τους, όπως στις εικόνες του Εσταυρωμένου Χριστού. Γνωρίζουμε όμως ότι όσοι καταδικάζονταν σε σταύρωση, τους κάρφωναν στον σταυρό από τους καρπούς, επειδή τα χέρια δεν ήταν αρκετά δυνατά για να συγκρατήσουν όλο το βάρος του σώματος. Αν υπήρχε κάποια υπερφυσική σύνδεση των στιγματικών με τον Εσταυρωμένο Χριστό, θα περίμενε κανείς να εμφανιστούν οι πληγές στους καρπούς και όχι στις παλάμες. Γι αυτόν τον\nλόγο μοιάζει πολύ πιθανό ότι ο σημαντικός παράγοντας σε αυτές τις περιπτώσεις είναι η χριστιανική εικονογραφία της Σταύρωσης και όχι το ίδιο το γεγονός….\nΟ πρώτος στιγματικός της ιστορίας υπήρξε ο άγιος Φραγκίσκος της Ασίζης.\nΣύμφωνα με τον Βίο του, στις 14 Σεπτεμβρίου του 1224, αφού γονάτισε να\nπροσευχηθεί στο όρος Αλβέρνια, για να αναλογιστεί τα πάθη του Ιησού στον Σταυρό και να του επιτρέψει να συμμεριστεί τον πόνο Του, κοιτάζοντας τον ουρανό, είδε να κατεβαίνει ένας άγγελος με τη μορφή του Σωτήρα. Μετά από μακρά συνομιλία με τον Άγιο Φραγκίσκο, το όραμα ξεθώριασε και ο Άγιος παρατήρησε ότι τα χέρια, τα πόδια και τα πλευρά του αιμορραγούσαν- σε πληγές αντίστοιχες με τις πληγές του Ιησού κατά τη Σταύρωση.\nΥπάρχουν επίσης περιπτώσεις και για εσωτερικά στίγματα. Για παράδειγμα, η αδελφή Maria Villani, μια δομινικανή καλόγρια στη Νάπολη, τον 17ο αιώνα, ισχυρίστηκε ότι η καρδιά της είχε διαπεραστεί από το πυρωμένο δόρυ της αγάπης που κρατούσε ένας άγγελος. Όταν πέθανε, μετά από πολλά χρόνια, έγινε νεκροψία στη σορό της και όταν άνοιξαν τον θώρακά της, υποτίθεται ότι ανάβλυζε από την καρδιά της ένας πίδακας ζεστού καπνού. Όταν ο χειρουργός αφαίρεσε την καρδιά, διαπίστωσε ότι είχε μια παλιά πληγή η οποία έμοιαζε να έχει γίνει από κάτι αιχμηρό.\nΤο ίδιο συνέβη και στην Αγία Θηρεσία της Άβιλας και η καρδιά της, με την περίεργη πληγή, φυλάσσεται σήμερα ως ιερό λείψανο στην Άλμπα ντε Τορμές, στην Ισπανία.\nΟ άγιος Φραγκίσκος της Ασίζης, έργο του Ελ Γκρέκο, 1580–85\nΟ ιταλός στιγματικός που έλεγε ότι έχανε μία κούπα αίμα τη μέρα\nΟ ιταλός Πατέρας Πιος, υπήρξε από τους πιο γνωστούς στιγματικούς. Το όνομά του ήταν Francesco Forgione και σε ηλικία 15 ετών αποφάσισε να γίνει καπουτσίνος μοναχός. Έζησε τον 20ο αιώνα και έφερε για δεκαετίες στο σώμα του τις πληγές του Χριστού. Από την ηλικία των πέντε ετών είχε παραισθήσεις. Ισχυριζόταν πως έβλεπε τον Ιησού και την Παρθένο Μαρία ενώ πίστευε πως όλοι μπορούσαν να τους δουν.\nΓια πενήντα χρόνια, ο ίδιος υποστήριζε ότι έφερε στίγματα στα χέρια, στα πόδια και στα πλευρά τα οποία αιμορραγούσαν από το 1931 μέχρι και το θάνατό του το 1968 σε ηλικία 81 ετών. Μάλιστα ο ίδιος έλεγε ότι έχανε τόσο αίμα που αντιστοιχούσε σε μία κούπα τη μέρα. Ο ιστορικός Sergio Luzzatto τον αμφισβήτησε υποστηρίζοντας ότι δεν επρόκειτο για κάποιο θαύμα αλλά για πληγές που δημιουργούσε ο ίδιος ο Πατέρας Πίος στον εαυτό του με οξύ. Η πεποίθησή του περί απάτης στηριζόταν στο ότι είχε βρει έγγραφα στο Βατικανό ανάμεσα στα οποία ήταν και η παραγγελία μεγάλης ποσότητας από συγκεκριμένο οξύ. Ο Πατέρας Πιος προσευχόταν κάθε μέρα για να εξαφανιστούν τα σημάδια, όχι όμως και ο πόνος. Ωστόσο, τα σημάδια δεν\nεξαφανίστηκαν, αντιθέτως υπήρχαν στο σώμα του μέχρι και την ημέρα που πέθανε το 1968. Το 2002 ανακηρύχτηκε άγιος από τη Ρωμαιοκαθολική Εκκλησία.\nΗ γυναίκα που ζούσε χωρίς φαγητό και νερό για 40 χρόνια\nΈνα ατύχημα κατά τη διάρκεια πυρκαγιάς στον αχυρώνα του θείου της, την άφησε σχεδόν παράλυτη. Από εκείνη τη μέρα η Therese Neumann είχε διάφορες αναποδιές ενώ έχασε και το φως της. Έτσι αποφάσισε να στραφεί στο Θεό. Εκείνος, όπως υποστήριζε η ίδια, εισάκουσε τις προσευχές της κι έτσι μία ωραία πρωία μπορούσε και πάλι να βλέπει ενώ είδε ένα όραμα ότι θα περπατήσει ξανά.\nΤο 1926 ήταν η πρώτη φορά που έκαναν την εμφάνισή τους και τα στίγματα αλλά αρχικά δεν μίλησε σε κανέναν για αυτά από φόβο. Τα επόμενα χρόνια οι πληγές χειροτέρευαν και τα οράματα γίνονταν πιο έντονα. Μάλιστα λέγεται πως δεν έτρωγε τίποτα άλλο παρά μόνο τη Θεία Κοινωνία για 40 χρόνια από το 1922 μέχρι και το 1962 όπου και πέθανε. Λέγεται, επίσης, πως δεν ήπιε νερό για μία μεγάλη χρονική περίοδο, ενώ περιέργως δεν εμφάνισε καμία ασθένεια.\nΗ γυναίκα που ζήτησε από το Θεό να της αποδείξει την ύπαρξή Του\nΤα χέρια της Ethel Chapman άρχισαν ξαφνικά να αιμορραγούν την Μεγάλη\nΠαρασκευή και όσοι έγιναν μάρτυρες του φαινομένου είπαν ότι δεν θα μπορούσε σε καμία περίπτωση να τα έχει προκαλέσει η ίδια. Η Chapman ήταν παράλυτη από τη μέση και κάτω ενώ λόγω ενός προβλήματος υγείας ήταν ανήμπορη να κρατήσει τίποτα με τα χέρια της. Η ίδια μίλησε για τα οράματά της σε μια συνέντευξή της στο BBC το 1973\n«Θυμάμαι μία μέρα να λέω «Θεέ μου δείξε μου με κάποιο τρόπο ότι υπάρχεις». Τότε αισθάνθηκα σαν να ανεβαίνω στο σταυρό. Αισθάνθηκα πόνο στα χέρια και στα πόδια. Ένιωσα όλη την αγωνία και όλο τον πόνο που βίωσε ο Χριστός κατά τη Σταύρωση». Μετά από αυτό το περιστατικό η Chapman αφιέρωσε τη ζωή της σε όσους ζητούσαν τη βοήθειά της.\nΛέξεις στα εβραϊκά στο σώμα μίας αναλφάβητης\nH Natuzza Evolo δεν έμαθε ποτέ να διαβάζει και να γράφει. Αναγκάστηκε σε πολύ μικρή ηλικία να αναλάβει την φροντίδα των μικρότερων αδερφών της κι έτσι δεν πήγε ποτέ σχολείο. Το όνομά της έγινε γνωστό όταν άρχισαν να εμφανίζονται στο σώμα της εικόνες και λέξεις κατά τις ημέρες του Πάσχα ενώ η εμφάνισή τους συνοδευόταν και από αφόρητο πόνο. Μάλιστα κάποιες από τις λέξεις ήταν στα εβραϊκά ή στα αραμαϊκά.\nΤο γεγονός ότι η ίδια δεν ήξερε ούτε να γράφει ούτε να διαβάζει ούτε καν στα ιταλικά που ήταν η μητρική της γλώσσα, ενίσχυε την πεποίθηση ότι δεν θα μπορούσε να τις χάραζε εκείνη στο σώμα της. Τις επόμενες δεκαετίες πολλοί καθολικοί πήγαιναν σε εκείνη και της ζητούσαν συμβουλές ή ακόμα και να προσευχηθεί για τις ψυχές των συγγενών τους. Πέθανε το 2009.\nΤα οράματα και το περίγραμμα από το στεφάνι με αγκάθια\nΗ Marie Rose Ferron έφερε όλες τις πληγές του Χριστού μαζί. Είχε οράματα από μικρή και σε ηλικία 6 ετών υποστήριξε ότι είδε το Χριστό πάνω στο σταυρό να την κοιτάει με τη θλίψη ζωγραφισμένη στα μάτια του. Στην εφηβεία της, η Rose έμεινε ξαφνικά παράλυτη. Επίσης δεν μπορούσε να φάει τίποτα γιατί δεν μπορούσε να χωνέψει. Το 1927 εμφανίζονταν στα χέρια της πληγές σε εβδομαδιαία βάση. Η ίδια υποστήριζε ότι έφερε τα σημάδια του Χριστού στα χέρια, στα πόδια και στα πλευρά της ενώ στο κεφάλι της είχε το περίγραμμα από το στεφάνι με αγκάθια του Ιησού.\nΤα στίγματα δεν έφυγαν ποτέ και έπινε μόνο υγρά εξαιτίας της δυσπεψίας της. Μία οικογενειακή της φίλη είχε πει: «Εφτά χρόνια πριν πεθάνει, η Rose ρωτούσε κλαίγοντας τον Ιησού πότε θα πεθάνει και εκείνος της είπε σε εφτά χρόνια. Σε εφτά χρόνια ακριβώς σε ηλικία 33 ετών εκείνη πέθανε ακριβώς στην ίδια ηλικία με Εκείνον».\nΗ «Υπηρέτης του Θεού» που «θυσιάστηκε» για το καλό του κόσμου\nH Cora Evans από την Καλιφόρνια έφερε τα πρώτα της στίγματα το 1947. Η ίδια είχε πει: «Ξαφνικά αισθάνθηκα την αφοσίωση του Θεού για τα δημιουργήματά του μες την ψυχή μυ και ένιωσα έναν πόνο. Τότε είδα την τρομερή πληγή στο χέρι μου».\nΈχοντας οράματα από την ηλικία των τριών ετών, η Cora μιλούσε για τις επισκέψεις του Χριστού σε εκείνη. Μάλιστα, η ίδια έχει αναφέρει, ότι κάποια στιγμή έπεσε σε μία κατάσταση έκστασης και τότε ο Ιησούς της έδωσε της έδωσε τη δυνατότητα επιλογής: να «έρθει σπίτι μαζί Του» εξασφαλίζοντάς της την αιωνιότητα ή να συνεχίζει να ζει στη Γη για το καλό του κόσμου. Η Evans επέλεξε το δεύτερο.\nΣύντομα, τα στίγματα έκαναν την εμφάνισή τους και στις δύο παλάμες της και ένα στεφάνι από αγκάθια εμφανίστηκε στο κεφάλι της. Πενήντα έξι χρόνια μετά το θάνατό της, η Εκκλησία την ανέδειξε «Υπηρέτη του Θεού».\ncityculture.gr / Στίγματα, οι πληγές του Ιησού / Παναγιώτης Καμπάνης*


Ο Chiwetel Ejiofor επιστρέφει ως Baron Mordo στο Doctor Strange 2 - Unboxholics.com\nΕλπίζει τα γυρίσματα να ξεκινήσουν σύντομα\n27 Ιουνίου 2020 12:33\nΠριν λίγους μήνες σας είχαμε ενημερώσει με σχετική είδηση ότι τελικά βρέθηκε ο σκηνοθέτης που θα αναλάβει το Doctor Strange in the Multiverse of Madness. Η Marvel όπως όλα δείχνουν συνεχίζει να «κλείνει» συμφωνίες για τα επερχόμενά της project, παρόλο την κατάσταση που βρίσκεται ο πλανήτης με τον κορωνοϊό. Όπως έγινε γνωστό από το ScreenRant, ο διάσημος ηθοποιός Chiwetel Ejiofor έδωσε ξανά τα χέρια για να βρίσκεται στο sequel του Doctor Strange.\nΣε μια συνέντευξη που έδωσε ο Chiwetel στο Screenrant για να προμοτάρει τη νέα του ταινία με τίτλο "The Old Guard", μίλησε και για την επιστροφή του στο Marvel Cinematic Universe. Παρόλο που υπήρχαν διάφορες φήμες στον αέρα, γνωστοποίησε ότι πράγματι θα παίξει ξανά το ρόλο του Baron Mordo για λογαριασμό του Doctor Strange in the Multiverse of Madness, ενώ έδωσε ελάχιστες πληροφορίες για το project.\nΕλπίζουμε να ξεκινήσουμε πολύ σύντομα, αυτό μπορώ να σας πω μόνο. Το συντομότερο δυνατόν. Είμαστε όλοι πολύ ενθουσιασμένοι που θα ξεκινήσουμε «να παίζουμε με αυτό». Δεν μπορώ να περιμένω.\nΜέχρι στιγμής δεν έχει γνωστοποιηθεί όλο το cast της ταινίας, παρόλα αυτά ο Benedict Cumberbatch θα επιστρέψει στον εμβληματικό του ρόλο, πλάι στην Elizabeth Olsen που θα υποδυθεί την Scarlet Witch. Για οτιδήποτε νεότερο σχετικά με το Doctor Strange 2 παραμείνετε συντονισμένοι στο Unboxholics.com.\nTags: chiwetel ejiofor doctor strange in the multiverse of madness marvel studios mcu\nThe Boy Who Harnessed The Wind trailer | Ο Chiwetel Ejiofor επιχειρεί το σκηνοθετικό του ντεμπούτο


"Μείωση φόρων για όσους σήκωσαν το βάρος" (ηχητ.)\nΣυνέντευξη στον arcadia 938 παραχώρησε τη Δευτέρα, 3 Σεπτεμβρίου 2018, ο Βουλευτής του Σύριζα, κ. Γιώργος Παπαηλιού\nΟ κ. Παπαηλιού αναφέρθηκε στο τι σημαίνει η "έξοδος από τα μνημόνια" για το Ελληνικό κράτος και τους πολίτες, προανήγγειλε πως η Κυβέρνηση θα προσπαθήσει να μειώσει τα φορολογικά βάρη για τις κοινωνικές ομάδες που "σήκωσαν το μεγαλύτερο βάρος της κρίσης", ενώ αναφέρθηκε και στον πρόσφατο ανασχηματισμό της Κυβέρνησης.\nΕπιπρόσθετα, δεν παρέλειψε να εκθειάσει και τον ιδρυτή του ΠΑΣΟΚ, Ανδρέα Παπανδρέου, με αφορμή την επέτειο της "3ης Σεπτεμβρίου", ημερομηνία που θεωρείται ως αρχή της πορείας του Πανελλήνιου Σοσιαλιστικού Κινήματος.\nΑκούστε εδώ τι είπε ο κ. Παπαηλιού στην εκπομπή "Έι εσείς οι απέξω"..


«Ο ύπνος» πλέκει τις μνήμες • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 67,802 μέλη και 2,441,029 μηνύματα σε 76,701 θέματα. Αυτή τη στιγμή μαζί με εσάς απολαμβάνουν το e-steki άλλα 304 άτομα.\nH Cogito ergo sum έγραψε: στις 18:32, 01-05-09:\nΟι επιστήμονες εξερευνούν τους μυστηριώδεις δεσμούς μεταξύ της μνήμης και του ύπνου, γράφει το περιοδικό «News week». Για πολλά χρόνια, οι άνθρωποι πίστευαν ότι το μυαλό, όπως και το σώμα, ξεκουράζεται στη διάρκεια του ύπνου. Ενδεχομένως θεωρούσαν ότι το μυαλό χρειάζεται να σταματάει να λειτουργεί για μερικές ώρες την ημέρα. Λάθος. Στη διάρκεια του ύπνου, το μυαλό μας είναι εξαιρετικά ενεργό και μεγάλο μέρος αυτής της δραστηριότητας βοηθά το μυαλό να μαθαίνει, να θυμάται και να συνδέει καταστάσεις. Το 1994, Ισραηλινοί ερευνητές ανέφεραν ότι η μέση απόδοση ομάδας ανθρώπων σ' ένα τεστ μνήμης βελτιώθηκε, όταν το τεστ επαναλήφθηκε έπειτα από ένα διάλειμμα μερικών ωρών. Στη διάρκεια του διαλείμματος, κάποιοι άνθρωποι κοιμήθηκαν. Αλλοι όχι... Το 2000, ομάδα από το Χάρβαρντ απέδειξε ότι αυτή η βελτίωση επήλθε μόνο κατά τη διάρκεια του ύπνου.\nΥπάρχουν πολλών ειδών μνήμες και οι ερευνητές έχουν σχεδιάσει πολλούς τρόπους για να δοκιμάσουν κάθε είδος. Σχεδόν σε όλες τις περιπτώσεις, ο ύπνος μετά την εκμάθηση βελτιώνει την απόδοση. Είναι σαν το μυαλό μας να απορροφά κάποιο χρόνο εξάσκησης την ώρα που κοιμόμαστε. Αυτό δεν σημαίνει ότι την ώρα που είμαστε ξύπνιοι δεν απομνημονεύουμε. Αλλά ο ύπνος διευκολύνει την απομνημόνευση. Πειράματα στέρησης ύπνου έδειξαν ότι το κουρασμένο μυαλό δυσκολεύεται να ανακαλέσει κάθε είδους μνήμη. Είναι πολύ ενδιαφέρον όμως ότι η στέρηση ύπνου θα μας κάνει να ξεχάσουμε πληροφορίες που συνδέονται με θετικά συναισθήματα μάλλον, παρά με αρνητικά. Αυτό μπορεί να εξηγήσει, εν μέρει τουλάχιστον, γιατί η στέρηση ύπνου μπορεί να προκαλέσει κατάθλιψη σε μερικούς ανθρώπους. Γιατί οι μνήμες που συνδέονται με αρνητικά συναισθήματα έχουν μεγαλύτερες πιθανότητες από τις συνδεδεμένες με θετικά να κολλήσουν σε ένα στερημένο από ύπνο μυαλό.\nΟ ύπνος επίσης φαίνεται ότι είναι η ώρα που τα δύο συστήματα μνήμης του εγκεφάλου (ο ιππόκαμπος και ο νεοφλοιός) επικοινωνούν. Οι εμπειρίες που γίνονται μνήμες πρώτα φτάνουν στον ιππόκαμπο, συντρίβοντας ό,τι βρίσκεται από κάτω. Αλλά αν μια μνήμη πρέπει να ανακληθεί, πρέπει να μεταφερθεί από τον ιππόκαμπο σε ένα μέρος όπου θα μείνει ζωντανή, τον νεοφλοιό, που είναι ο εξωτερικός φλοιός του εγκεφάλου και στον οποίο πραγματοποιούνται οι ανώτερες σκέψεις. Σε αντίθεση με τον ιππόκαμπο, ο νεοφλοιός είναι αυθεντία στη σύνθεση του παλιού με το νέο. Ο ύπνος είναι η καλύτερη στιγμή για τον ιππόκαμπο να μεταφέρει τις μνήμες στον νεοφλοιό, και για τον νεοφλοιό να τις συνδέσει με σχετικές μνήμες. Το πώς ο ύπνος μάς βοηθάει να στερεοποιήσουμε τις μνήμες μας είναι σε μεγάλο βαθμό μυστήριο. Οι μνήμες αποθηκεύονται σε συνάψεις ζευγών νευρικών κυττάρων στον εγκέφαλο. Αν αλλάξουμε τη δύναμη των συνάψεων, αυξάνεται και η δύναμη της μνήμης που αποθηκεύεται. Με τον ύπνο δεν είναι μόνο η μνήμη που βελτιώνεται. Πρόσφατες μελέτες δείχνουν ότι ο ύπνος όχι μόνο βοηθάει να αποθηκεύουμε γεγονότα, αλλά και να τα συνδέουμε μεταξύ τους.\nΜερικοί ερευνητές του ύπνου πιστεύουν ότι για κάθε δύο ώρες που είμαστε ξύπνιοι, το μυαλό χρειάζεται μια ώρα ύπνου για να ξεκαθαρίσει τι σημαίνουν οι εμπειρίες που προσλαμβάνει. Πιστεύουν επίσης ότι ο ύπνος έχει ζωτικό ρόλο στο νόημα που δίνουμε στη ζωή μας. Διακοπές σε τέτοιες διαδικασίες που χρειάζονται ύπνο μπορεί να συμβάλουν στην ανάπτυξη κατάθλιψης. Η καλύτερη κατανόηση του πώς ο ύπνος πλέκει τις μνήμες μπορεί να οδηγήσει σε νέες τεχνολογίες που μπορεί να βελτιώσουν τη μάθηση, τη μνήμη και τη δημιουργικότητα και που ενδεχομένως θα βοηθήσουν στην αντιμετώπιση ψυχιατρικών ασθενειών. Ενδεχομένως, όμως, ο πιο σημαντικός λόγος για να μελετήσουμε τον ύπνο να είναι ο εξής: είμαστε περίεργο είδος, περνάμε το ένα τρίτο της ζωής μας κοιμώμενοι και αντιλαμβανόμαστε πόσα λίγα καταλαβαίνουμε για το ένα τρίτο της ζωής μας. Κατά συνέπεια, συνεχίζουμε να πειραματιζόμαστε, ελπίζοντας να καταλάβουμε καλύτερα τον ύπνο. Και ίσως μια μέρα το κατορθώσουμε. Αφού όμως πρώτα έχουμε πάρει έναν υπνάκο.\nH domenica7 έγραψε: στις 19:35, 01-05-09:\nΠολύ ενδιαφέρον!Μπράβο Βασιλική!\nH Cogito ergo sum έγραψε: στις 19:40, 01-05-09:\nΕγώ το έγραψα;\nΠάντως, πέρα από την πλάκα βρήκα κι εγώ πολύ ενδιαφέρον το θέμα του άρθρου. Διαβάζοντάς το κάποιος, μπορεί να κατανοήσει μεταξύ άλλων γιατί η πολύωρη μελέτη σε συνδυασμό με την έλλειψη ύπνου δεν επιφέρει θετικά αποτελέσματα.\nH domenica7 έγραψε: στις 19:51, 01-05-09:\nΜπράβο για το θέμα που άνοιξες εννοούσα !\nΌντως αυτό το έχω ξανακούσει.Πιθανόν να έχουν δίκιο.\nH Τζίνα αυτή τη στιγμή δεν είναι συνδεδεμένη. Είναι 27 ετών και μας γράφει απο Αθήνα (Αττική). Έχει γράψει 68 μηνύματα.\nH Τζίνα έγραψε: στις 20:03, 01-05-09:\nΧαχα!!Αυτό ισχύει!!Σας το λέω ως πειραματόζωο!!\nΟκ,σοβαρά τώρα,αυτά που διαβάζω πριν κοιμηθώ τα θυμάμαι πολύ καλά το πρωί,παρ'όλο που το βράδυ δεν έχω την ίδια αίσθηση!!:iagree:\nO Crookshanks έγραψε: στις 20:13, 02-05-09:\nΠρόσφατες μελέτες δείχνουν ότι ο ύπνος όχι μόνο βοηθάει να αποθηκεύουμε γεγονότα, αλλά και να τα συνδέουμε μεταξύ τους.\nΤα όνειρα μήπως αποτελούν εκφράσεις την σύνδεσης αυτής;\nΕννοώ, ότι πολλές φορές ονειρευόμαστε πράγματα φαινομενικά εντελώς ασυνάρτητα, π.χ. μια εκδρομή με το σχολείο σε συνδυασμό με ελεύθερους σκοπευτές (!).\nH Cogito ergo sum έγραψε: στις 20:25, 02-05-09:\nΣίγουρα τα όνειρα αποτελούν όχι απλά έκφραση της προαναφερόμενης σύνδεσης αλλά είναι η σύνδεση μεταξύ των αποθηκευμένων γεγονότων. Σχετικά με το παράδειγμα, πιστεύω πως τα άρθρο θεωρεί ως αποθηκευμένα γεγονότα, προσωπικά βιώματα. Συνεπώς η σύνδεση αυτή, με βάση την παράθεση, είναι εφικτή μόνο εάν ήσουν με σκοπευτές ή κάτι παρεμφερές τέλος πάντων.\nH vickaki-4 έγραψε: στις 20:25, 02-05-09:\nΥπάρχουν πολλών ειδών μνήμες και οι ερευνητές έχουν σχεδιάσει πολλούς τρόπους για να δοκιμάσουν κάθε είδος. Σχεδόν σε όλες τις περιπτώσεις, ο ύπνος μετά την εκμάθηση βελτιώνει την απόδοση. Είναι σαν το μυαλό μας να απορροφά κάποιο χρόνο εξάσκησης την ώρα που κοιμόμαστε\nμου θυμιζει λιγο την υπνοπαιδεια!\nH sophie_96 "Εάν ενωθούμε όλοι, θα τα καταφέρουμε! " έγραψε: στις 20:20, 12-08-18:\nΈψαξα αρκετά λεπτά για να βρω σχετικό θέμα για να μην ανοίξω καινούργιο, μα δεν μπόρεσα να βρω κάτι ποιο "κοντινό" σε αυτό που θέλω, σχωράτε με αν κάνω κάτι λάθος. Εκτός από τα σωματικά οφέλη που προσφέρει ο ύπνος, δεν πιστεύετε ότι βοηθάει παράλληλα και στην ψυχολογία; Δεν αναφέρομαι βέβαια στον βραδινό, αλλά πολύ περισσότερο στον ύπνο που μπορείς να κάνεις τις υπόλοιπες ώρες του 24 ώρου. Έχω παρατηρήσει ότι όταν είμαι χάλια ψυχολογικά ή προβληματισμένη, ή στεναχωρημένη και γενικά είμαι στις μαύρες μου ότι όταν κοιμάμαι για ένα λόγο βοηθιέμαι πολύ να μην σκέφτομαι περισσότερο , ή να μην ασχολούμαι με αυτό που μου προκαλεί δυσάρεστα συναισθήματα. Γενικά θα μπορούσα να πω τον ύπνο ως αντικαταθλιπτικό παράγοντα. Συμβαίνει και σε εσάς; Είμαι κάπως ψυχολογικά πεσμένη, αυτές τις ημέρες και κάπως πιο επιβαρυμένη συναισθηματικά από χθες, αλλά κοιμήθηκα σήμερα το μεσημέρι όχι επειδή το επιδίωξα είναι η αλήθεια, αλλά επειδή ένιωθα συναισθηματικά και σωματικά κουρασμένη, με αποτέλεσμα να ήθελα να αποφορτιστώ από όλο αυτό το χάος, και τώρα που σηκώθηκα είμαι να το πω -δεν μπορώ να το εκφράσω- τεσπα.\nΚάνετε/νιώθετε και εσείς έτσι παρόμοια;\nH methexys αυτή τη στιγμή δεν είναι συνδεδεμένη. Επαγγέλεται Φοιτητής/τρια και μας γράφει απο Πολωνία (Ευρώπη). Έχει γράψει 8,008 μηνύματα.\nH methexys έγραψε: στις 21:08, 12-08-18:\nΠιστεύω ότι πάντα ο ύπνος μας κάνει να αισθανόμαστε καλύτερα. Απ’ο,τι έχω ακούσει και από άλλους, σίγουρα συνδέεται με τα συναισθήματα κάποιου, με την έννοια ότι μπορεί,αν δεν νιωθεις καλά ψυχολογικα να νιώθεις και υπνηλία ή να σε κάνει να βλέπεις κάποιες καταστάσεις με «άλλο μάτι» όταν ξυπνήσεις. Προσωπικά, η έλλειψη ύπνου με επηρεάζει τρομερά, με αρνητικό τρόπο. Υπήρχε μια περίοδος για κάποια χρόνια όπου δεν ήμουν και στην καλύτερη ψυχολογική κατάσταση και η έλλειψη ύπνου, είτε λόγω αϋπνίας είτε λόγω δουλειάς που δεν με άφηνε να κοιμηθώ νωρίς ή να ξυπνήσω λίγο πιο αργά, με έκανε τρομερά εκνευρισμένη και στεναχωρημένη, είχα πονοκέφαλο συνεχώς και ξεσπούσα ακόμα και σε κλάμματα με το παραμικρό. Από τότε ευτυχως έχω καταφέρει να αλλάξω αρκετά πράγματα, μέσα σε αυτά και το προγραμμα του ύπνου μου. Πιστεύω ότι ένα σταθερό και φυσιολογικό προγραμμα ύπνου μπορεί να βοηθήσει παρα πολύ την ψυχολογία κάποιου.\nH sophie_96 "Εάν ενωθούμε όλοι, θα τα καταφέρουμε! " έγραψε: στις 21:23, 12-08-18:\nΝαι αυτήν την υπνηλία νιώθω τόσες μέρες και την αδυναμία, έλλειψη ενέργειας, όρεξης να σηκωθώ από το κρεββάτι το πρωί ή να κάνω όσα άλλοτε με ευχαριστούσαν. Βέβαια δεν ξέρω αν σε αυτό συμβάλλει ότι έχω αλλάξει ολοκληρωτικά το ωράριο του ύπνου μου εδώ και καιρό ή η ψυχολογική μου κατάσταση αυτόν τον καιρό, παρότι κοιμάσαι ένα 7-8 ώρο. Είχα περάσει και εγώ πριν 1,5 χρόνο που δεν μπορούσα να κοιμηθώ καθόλου και απώλεια όρεξης να φάω, τώρα περνάω φάση που νιώθω συνέχεια υπνηλία και κούραση ακόμα και όταν κοιμάμαι ώρες με απώλεια όρεξης και ενέργειας. Ίσως να φταίει ο ύπνος δεν ξέρω. Καλά ο πονοκέφαλος και το σφίξιμο στο κόμπο ή το κΑψιμο στον θώρακα είναι μόνιμα τελευταία. Όταν είχες αϋπνίες ήταν επειδή σκεφτόσουν τα αρνητικά λόγω της συναισθηματικής σου κατάστασης έτσι μαζί με το άγχος των υποχρεώσεών σου; Εκνευρισμένη νιώθω μόνιμα τελευταία και το παραμικρό μου την δίνει στα νεύρα μου από μία συζήτηση που ακούω, ένα φτέρνισμα, το παραμικρό . Και εμένα με βοηθάει να κλαίω από την άλλη για να ξεσπάω και το κάνω συνέχεια, αλλά χάνω περισσότερη ενέργεια οπότε με κάνει να κοιμάμαι πάλι σε άσχετες στιγμές τις ημέρας. Ακόμα και τα βράδια όταν έχω αϋπνίες λόγω πίεσης και άγχους θέλω να κλάψω ώστε να κουραστώ να αποφορτιστώ συναισθηματικά μπας και με πάρει ο ύπνος. Φαντάσου εγώ τα μεσημέρια δεν κοιμάμαι καθόλου, παρά μόνο εάν είμαι άρρωστη ή κουρασμένη.\nΕσύ τώρα είσαι καλά; Έχεις ξεφύγει από αυτό το στάδιο έτσι; Πόσες ώρες κοιμάσαι περίπου, καταφέρνεις το σταθερό ωράριο;


Women's Ride Only!!! - Andeli Mototouring\nΔΕΥ - ΠΑΡ: 09:00 - 18:00 | ΣΑΒ: 10:00 - 15:00 | ΚΥΡ: ΚΛΕΙΣΤΑ\nWomen’s Ride Only!!!\nAndeli Mototouring > Blogs > Women’s Ride Only!!!\nΗ Andeli Mototouring συναντά τις Ride me Up διοργανώνοντας την 1η μοτοσυκλετιστική εκδρομή αποκλειστικά για γυναίκες!\nΑπό τις 21- 23 Σεπτεμβρίου 2018 πάρτε μέρος σε ένα απολαυστικό τριήμερο γεμάτο σεμινάρια ασφαλούς οδήγησης και θεωρητική και πρακτική εξάσκηση.\nΑποκτήστε βεβαιώσεις παρακολούθησης από τον Εκπαιδευτικό φορέα Μοτοθέσις και την Andeli Mototouring, και – κυρίως – περάστε ένα τριήμερο χαλάρωσης και οδικής απόλαυσης στο μαγευτικό Πήλιο. Μη χάσετε την ευκαιρία να παραβρεθείτε στο πρώτο ταξιδιωτικό αποκλειστικά για γυναίκες!\nΚόστος συμμετοχής 150 €.\n2 διανυκτερεύσεις σε δίκλινο δωμάτιο (sharing) με πρωινό σε ξενοδοχείο 4* στο Πήλιο\nΔείπνο Παρασκευή βράδυ\nΔείπνο Σάββατο βράδυ όπου και θα κληρωθούν διάφορα δώρα\nΤο κόστος θεωρητικού και πρακτικού σεμιναρίου από τον πιστοποιημένο φορέα οδήγησης μοτοσυκλέτας, Μοτοθέσις με βεβαίωση παρακολούθησης\nΤο σεμινάριο προετοιμασίας ταξιδιού, φορτώματος μοτοσυκλέτας, ασφαλούς οδήγησης σε γκρουπ, τεχνικού ελέγχου μοτοσυκλέτας κλπ. από την Andeli Mototouring με βεβαίωση παρακολούθησης\nΠλοηγός εκδρομικού πιστοποιημένος από τη FIM καθώς και First Aid Certified\nΣκούπα εκδρομικού πιστοποιημένος από τη FIM καθώς και μηχανικός\nΌλα τα οργανωτικά κόστη, διαδρομές κλπ για την εύρυθμη λειτουργία της εκδρομής\nΑναλώσιμα όπως στυλό, χαρτικά κλπ για τα σεμινάρια καθώς και μπλουζάκι συμμετοχής αποκλειστικά για την οργάνωση\nΔωρεάν προληπτικός τεχνικός έλεγχος της μοτοσυκλέτας σας τόσο στην Αθήνα (www.motorium.gr) όσο και στη Θεσσαλονίκη (www.motostyl.gr) για όλες τις συμμετέχουσες. Παρακαλείσθε όπως καλείτε τα εν λόγω συνεργεία για να κλείσετε το ραντεβού σας χωρίς καμία χρέωση.\nΘα θέλαμε να σας ενημερώσουμε ότι σύμφωνα με το Άρθρο 53 του Ν. 4389/2016 (ΦΕΚ 94/Α/27-05-2016) από 01/01/2018 επιβάλλεται στα ξενοδοχειακά καταλύματα Φόρος Διαμονής (Τέλος Διανυκτεύρεσης) 3€/ήμερα/δωμάτιο. Ο φόρος αυτός δεν συμπεριλαμβάνεται στην τιμή του δωματίου, χρεώνεται επιπλέον και εξοφλείται με ΜΕΤΡΗΤΆ.\nΥπάρχει η δυνατότητα για μονόκλινο ή τρίκλινο δωμάτιο. Παρακαλούμε όπως επικοινωνήσετε μαζί μας για διαθεσιμότητα και τιμές.\nΓια την κάθε συμμετοχή συμπεριλαμβάνεται μπλουζάκι αποκλειστικά σχεδιασμένο για το event. Παρακαλώ ενημερώστε μας εγκαίρως για το μέγεθος που επιθυμείτε. Αν υπάρχει επιθυμία για αγορά έξτρα t-shirt της εκδήλωσης το κόστος ανέρχεται στα 15 ευρώ έκαστο και μπορείτε να παραγγείλετε αποκλειστικά από την Andeli Mototouring δίνοντας το μέγεθος που επιθυμείτε.\nΌροι και προϋποθέσεις εκδρομικού:\nΟι συμμετέχουσες πρέπει να διαθέτουν την προβλεπόμενη άδεια, δίπλωμα, ασφάλεια και ΚΤΕΟ για τη μοτοσυκλέτα που οδηγούν, τα οποία είναι σε ισχύ, καθώς και να έχουν φροντίσει για την άρτια συντήρηση αυτής. (Για το σκοπό αυτό, διατίθεται δωρεάν τεχνικός έλεγχος της μοτοσυκλέτας σας πριν την αναχώρηση τόσο στην Αθήνα όσο και στη Θεσσαλονίκη.)\nΟι συμμετέχουσες πρέπει να φέρουν ολοκληρωμένο μοτοσυκλετιστικό εξοπλισμό απαρτιζόμενο από κράνος, μπουφάν και παντελόνι μοτοσυκλέτας, μπότες, γάντια και αδιάβροχα. Οι οργανωτές διατηρούν το δικαίωμα να απορρίψουν ή/και να αποβάλλουν τη συμμετοχή των οδηγών που δεν φέρουν τον απαιτούμενο εξοπλισμό, ακόμα και αν αυτές έχουν εξοφλήσει τη συμμετοχή τους. Στην περίπτωση αυτή, η συμμετοχή ΔΕΝ επιστρέφεται.\nΓια να επιβεβαιωθεί η κράτησή σας, χρειάζεται η κατάθεση του 30% του συνολικού κόστους του εκδρομικού (€45,00) και εξόφληση του υπολοίπου έως 5 Σεπτεμβρίου 2018 το αργότερο.\nΗμέρες πριν την αναχώρηση Ακυρωτικά\n60-45 30% του πακέτου\n44-15 75% του πακέτου\nΛιγότερο από 15 100% του πακέτου\nΤο Ελληνικό Ινστιτούτο Μοτοσυκλέτας «ΜΟΤΟΘΕΣΙΣ» έχει ως ιδρυτικό φορέα τη Μοτοσυκλετιστική Ομοσπονδία Ελλάδας (ΜΟΤ.Ο.Ε.) και τις Λέσχες της.\nΤο Ινστιτούτο είναι φορέας κατάρτισης, ενημέρωσης και εκπαίδευσης σε θέματα, τα οποία αφορούν το οδικό περιβάλλον και τη θέση του μοτοσυκλετιστή σ’ αυτό. Αποσκοπεί στη βελτίωση της οδικής ασφάλειας του μοτοσυκλετιστή και των άλλων καθημερινών χρηστών του δρόμου.\nΤο Ελληνικό Ινστιτούτο Μοτοσυκλέτας, μετά από έρευνα και εφαρμογή προγραμμάτων από το 1996 (αρχικά ως Εφορεία Εκπαίδευσης της ΜΟΤ.Ο.Ε.), επέλεξε ως φορέα τεχνογνωσίας και πιστοποίησης τη Βρετανική Βασιλική Εταιρεία για την Πρόληψη των Ατυχημάτων (RoSPA – The Royal Society for the Prevention of Accidents – www.rospa.com), το σημαντικότερο φορέα στην πρόληψη των τροχαίων συμβάντων στη Μεγ. Βρετανία και έναν από τους καλύτερους παγκοσμίως.\nΤο Ινστιτούτο, με την ενεργή στήριξη της ΜΟΤ.Ο.Ε. και των ενδιαφερομένων Λεσχών της, αναπτύσσει σε όλη τη χώρα, μέσω πιστοποιημένων παρατηρητών εκπαίδευσης δράσεις ενημέρωσης και εκπαίδευσης που απευθύνονται:\nστους νέους, οι οποίοι πρόκειται να αποκτήσουν τα προσεχή χρόνια άδεια ικανότητας οδήγησης,\nστους μοτοσυκλετιστές, οι οποίοι επιθυμούν να βελτιώσουν την ασφαλή οδήγησή τους ή και να πιστοποιήσουν την εκπαίδευσή τους στην προηγμένη οδήγηση (advance riding).\nΤο Μοτοθέσις είναι μέλος της ευρωπαϊκής επιτροπής “Ευρωπαϊκή Χάρτα Οδικής Ασφάλειας” (European Road Safety Charter).\nRide Me Up:\nΧριστίνα & Ευαγγελία\n2 φίλες, 2 μηχανές, μια ιδέα….\nΌλοι μεγαλώνουμε σε ένα περιβάλλον που από την ανάγκη του να μας προστατέψει, μας διδάσκει περισσότερο το δεν και το όχι. Πότε ακούσατε τελευταία φορά να σας λένε τι μπορείτε να κάνετε;;;… Ότι όλα γίνονται αρκεί το θέλω να υπερνικά το πρέπει και να γράφεται με Θ κεφάλαιο.\nΑποφασίσαμε λοιπόν να ανέβουμε στις μηχανές μας και να αναζητήσουμε ανθρώπους που ξεπερνούν τα όρια που τους βάζουν οι γύρω τους. Ανθρώπους που καταλύουν τα στεγανά και τα στερεότυπα. Ανθρώπους που οι λέξεις φύλο, χρώμα, επάγγελμα, εθνικότητα δεν παίζουν γι αυτούς κανένα ρόλο. Με την φράση “θέλω να μπορώ” ξεκινήσαμε ένα ταξίδι με τα απολύτως απαραίτητα. Μια μηχανή, ένα κράνος και ένα ντεπόζιτο γεμάτο αισιοδοξία.\nΓιατί πώς περιμένεις να σου συμβεί κάτι διαφορετικό,αν επιμένεις να κάνεις το ίδιο;\nΔωρεάν τεχνικός έλεγχος για τις μοτοσυκλέτες πριν το ταξίδια από το SK MOTORIUM στην Αθήνα και το MOTOSTYL στη Θεσσαλονίκη.\nΤα καταστήματα MOTOMARKET δίνουν ένα κουπόνι έκπτωσης 20% προς όλες τις συμμετέχουσες ΣΥΝ μια δωροεπιταγή €200 για μία τυχερή στην κλήρωση. (Οι δυο προσφορές δεν μπορούν να χρησιμοποιηθούν συνδυαστικά). Το MOTOFASHION δίνει ένα κουπόνι έκπτωσης 20% προς όλες τις συμμετέχουσες ΣΥΝ μια δωροεπιταγή €100 για μία τυχερή στην κλήρωση και αφορά αποκλειστικά στην αγορά κράνους Schuberth. (Οι δυο προσφορές δεν μπορούν να χρησιμοποιηθούν συνδυαστικά). Το κατάστημα MEGASTOCKBAZAAR θα κληρώσει δωροεπιταγή 200€ για μία τυχερή. Το κατάστημα THE KINGS DESIGN SUPPORT προσφέρει κράνος αξίας 150€ για μία τυχερή στην κλήρωση & αναμνηστικές μινιατούρες της εκδήλωσης για όλες τις συμμετέχουσες. Το κατάστημα BIKERS WORLD προσφέρει κουπόνι έκπτωσης 15% προς όλες τις συμμετέχουσες (στις ήδη μειωμένες τιμές του site) για αγορά γυναικείου εξοπλισμού ασφαλείας ΣΥΝ μια δωροεπιταγή €150 για μία τυχερή στην κλήρωση για αγορά γυναικείου εξοπλισμού ασφαλείας. (Οι δυο προσφορές δεν μπορούν να χρησιμοποιηθούν συνδυαστικά). Το κατάστημα ARB Engineering προσφέρει σε δυο τυχερές 2 δυναμομετρήσεις εντελώς δωρεάν που θα προκύψουν μέσω κλήρωσης. Επίσης το περιοδικό ΜΟΤΟ προσφέρει μια ετήσια συνδρομή για όλες τις συμμετέχουσες\nΤο κατάστημα URIDE προσφέρει συνολική υποστήριξη και βοήθεια στην οργάνωση της εκδήλωσης.\nΤέλος, οι HONDA, KTM, BAJAJ, HUSQVARNA θα φέρουν μοτοσυκλέτες για test ride.\nΜέγας χορηγός – Περιοδικό ΜΟΤΟ\nBIKEIT, 2WO, ZOUGLA.


Ελλάδα: Πέντε στους δέκα καταναλωτές έχουν μειώσει τις αγορές στα super markets - Greek Orthodox Archdiocese of Australia\nHome/ΕΙΔΗΣΕΙΣ/ΕΛΛΑΔΑ/Ελλάδα: Πέντε στους δέκα καταναλωτές έχουν μειώσει τις αγορές στα super markets\nΕλλάδα: Πέντε στους δέκα καταναλωτές έχουν μειώσει τις αγορές στα super markets\nΤην αβεβαιότητα λόγω των συνεχών ανατιμήσεων αλλά και την άμεση αντίδραση των καταναλωτών στην συγκεκριμένη κατάσταση, με τις μειωμένες αγορές τους στα σούπερ μάρκετ, επιβεβαίωσε η έρευνα της εταιρείας «Netrinο».\nΤα είδη πρώτης ανάγκης, διατροφής και σπιτιού έχουν ουσιαστικά «επωμιστεί» το μεγαλύτερο βάρος, αφού σύμφωνα με τους ερωτηθέντες γίνεται μεγάλη προσπάθεια μείωσης αγοράς των παραπάνω ειδών.\n«Οι καταναλωτές αγοράζουν τα απολύτως απαραίτητα»\nΌπως αναφέρει στο ΑΠΕ-ΜΠΕ ο Στέφανος Κομνηνός, αναλυτής αγοράς από την εταιρεία συμβούλων «Netrino», «για πρώτη φορά βλέπουμε τόσο μεγάλη αποκλιμάκωση στα σούπερ μάρκετ. Η συγκράτηση των αγορών έχει ακουμπήσει τον σκληρό πυρήνα των προϊόντων βασικής ανάγκης. Δηλαδή μόνο τα απολύτως απαραίτητα αγοράζουν οι καταναλωτές και αυτά συγκρατημένα».\nΠαράλληλα, ο κλάδος της ένδυσης και υπόδησης δέχεται εξίσου μεγάλο πλήγμα, αφού η κατάσταση από τους επιχειρηματίες του χώρου χαρακτηρίζεται στις περισσότερες περιπτώσεις, τραγική.\nΤα συμπεράσματα που προέκυψαν από τα 407 άτομα που ρωτήθηκαν από τα μεγάλα αστικά κέντρα της χώρας – Αθήνα, Θεσσαλονίκη, Πάτρα, Λάρισα και Ηράκλειο – έφεραν στην επιφάνεια ποσοστά που αφορούν στις αγοραστικές συνήθειες των καταναλωτών. Επί παραδείγματι, σε ποσοστό 47,5% οι ερωτηθέντες δήλωσαν ότι μείωσαν «πολύ και αρκετά», 25% τις μείωσαν «λίγο» και 27% «καθόλου» τις αγορές τους.\n«Πρωτιά» στη μείωση αγορών έχει η Λάρισα (54%) και ακολουθεί Πάτρα (51%).\nΤο προφίλ των ερωτηθέντων επίσης βρέθηκε στο επίκεντρο, με αυτούς που έχουν μειώσει σε ακόμη μεγαλύτερο βαθμό «πολύ και αρκετά» τις αγορές τους στα σούπερ μάρκετ το πρώτο τρίμηνο του έτους να είναι κυρίως γυναίκες και άτομα άνω των 45 ετών.\nΣε ό,τι αφορά στην οικογενειακή τους κατάσταση, είναι διαζευγμένοι ή χήροι και με παιδιά. Επίσης, είναι χαμηλότερων βαθμίδων εκπαίδευσης και κυρίως άνεργοι ή νοικοκυρές.\nΗ «επιρροή» στην ένδυση-υπόδηση\nΣτον κλάδο της ένδυσης και υπόδησης, οκτώ στους δέκα (81%) έχουν μειώσει «πολύ και αρκετά» τις αγορές τους το πρώτο τρίμηνο του έτους, με το 10% των ερωτηθέντων να έχει μειώσει «λίγο», ενώ «καθόλου» μόνο το 9%.\nΗ Λάρισα (92%) και η Πάτρα (88%) βρίσκονται στις πρώτες θέσεις των πόλεων με τη μεγαλύτερη μείωση στις αγορές. Σχετικά ίδια ποσοστά παρουσιάζονται σε Αθήνα και Θεσσαλονίκη με 80% και 84%, ενώ η μικρότερη μείωση (66%) εμφανίζεται στο Ηράκλειο.\nΕστιάζοντας στο προφίλ των ερωτηθέντων που έχουν μειώσει «πολύ και αρκετά» τις αγορές τους σε ένδυση/υπόδηση, είναι κυρίως γυναίκες και άτομα άνω των 45 ετών. Σε ό,τι αφορά στην οικογενειακή τους κατάσταση, είναι με παιδιά, διαζευγμένοι ή χήροι. Επίσης είναι χαμηλότερων βαθμίδων εκπαίδευσης και κυρίως άνεργοι ή συνταξιούχοι.